Φολέγανδρος: Η απίστευτη αιτία του καβγά που οδήγησε στο έγκλημα και όλα τα νέα στοιχεία – Net-time.gr\nΦολέγανδρος: Η απίστευτη αιτία του καβγά που οδήγησε στο έγκλημα και όλα τα νέα στοιχεία\nΚυριακή, 18 Ιουλίου 2021 10:43 ΜΜ Διάφορα\nΣυγκλονίζει το πανελλήνιο η νέα γυναικοκτονία που λαμβάνει χώρα στην Ελλάδα μέσα σε σύντομο χρονικό διάστημα. Το έγκλημα στη Φολέγανδρο προκαλεί θλίψη και συνάμα οργή.\nΟ 30χρονος που ομολόγησε πως σκότωσε την 26χρονη Γαρυφαλλιά στο νησί έχει συλληφθεί και πλέον έχει μεταφερθεί στην Εισαγγελία Πρωτοδικών Νάξου, προκειμένου να του αποδοθούν κατηγορίες.\nΤη σκότωσε επειδή πήραν λάθος δρόμο!\nΌπως μετέδωσε το ΟΡΕΝ, στην πρώτη επικοινωνία που είχε ο 30χρονος με τους αστυνομικούς του Τμήματος Ανθρωποκτονιών, ομολόγησε ότι εκείνος έσπρωξε τη Γαρυφαλλιά στα βράχια, με αποτέλεσμα να βρει φρικτό θάνατο.\nΣε μία δεύτερη κατάθεσή του στους αστυνομικούς, περιέγραψε το τι είχε προηγηθεί.\nΣύμφωνα με τους ισχυρισμούς του, οι δυο τους είχαν ξεκινήσει να πάνε σε μία άλλη τοποθεσία του νησιού και όχι στην παραλία Λυγαριά, όπου έγινε η δολοφονία.\nΚάπου στη διαδρομή, διαπίστωσαν ότι είχαν πάρει λάθος δρόμο και τότε ξεκίνησε η μεταξύ τους ένταση, όπως υποστήριξε\nΦέρεται να είπε στους αστυνομικούς ότι ο ίδιος επέρριψε ευθύνες στην 26χρονη, δηλαδή ότι εκείνη έφταιγε που πήραν λάθος κατεύθυνση.\nΑυτή, ισχυρίζεται ο ίδιος, ήταν και η αφορμή που οδήγησε στον τσακωμό τους.\nΌταν η Γαρυφαλλιά βγήκε από το αυτοκίνητο, εκείνος την έσπρωξε στα βράχια, με αποτέλεσμα η γυναίκα να χτυπήσει και να πέσει στη θάλασσα.\nΠιθανόν είχε ήδη χάσει τις αισθήσεις της και έτσι δεν μπόρεσε να αντιδράσει, όταν βρέθηκε στο νερό.\nΟ 30χρονος επέλεξε τότε να την εγκαταλείψει αβοήθητη και να τρέξει να κρυφτεί.\nΞεσπά ο πατέρας της 26χρονης\nΣυγκλονίζουν τα λόγια του πατέρα της αδικοχαμένης 26χρονης Γαρυφαλλιάς. Ο 30χρονος που τη συνόδευε στις διακοπές της, τη σκότωσε στη Φολέγανδρο, όπως ομολόγησε ο ίδιος.\n«Σπούδαζε τόσα χρόνια, πήγαινε για πρώτη φορά διακοπές μόνη της με έναν άντρα που γνώριζε λίγο και τη σκότωσε», είπε ο πατέρας της, μιλώντας στον τηλεοπτικό σταθμό ALPHA.\n«Ήταν η πρώτη της σχέση, έμπλεξε χωρίς να καταλάβει. Αυτός ο άνδρας πρέπει να σαπίσει στη φυλακή», προσέθεσε.\n«Ήταν μια άριστη φοιτήτρια, φαρμακοποιός και αυτές οι διακοπές στην Φολέγανδρο ήταν οι πρώτες που πήγε στη ζωή της μετά το πτυχίο της», δήλωσε στον τηλεοπτικό σταθμό Mega, όπου ζήτησε την παραδειγματική τιμωρία του 30χρονου με ισόβια.\nΜητέρα Γαρυφαλλιάς: Μη μεγαλώσετε έτσι τους γιους σας\nΗ μητέρα της 26χρονης δολοφονημένης Γαρυφαλλιάς στη Φολέγανδρο από τον σύντροφό της μίλησε στον ΣΚΑΪ και απηύθυνε σπαρακτική έκκληση.\nΗ ίδια δήλωσε συγκλονισμένη για την απώλεια του παιδιού της και είπε πως μακάρι η Γαρυφαλλιά μας να είναι η τελευταία που δολοφονείται.\n«Μην μεγαλώσετε έτσι τους γιους σας, δεν πρέπει», δήλωσε χαρακτηριστικά.\n«Δεν πιστεύω στην κακιά την ώρα πιστεύω στους κακούς ανθρώπους», δήλωσε στη συνέχεια και ανέφερε πως «υπάρχουν τέτοιοι άνθρωποι που μόνο άνανδρους μπορώ να τους χαρακτηρίσω, που παίρνουν ένα κορίτσι σε διακοπές και αντί να το προστατεύσουν του φέρονται με αυτόν τον τρόπο».\nΕπίσης, σχετικά με την κόρη της, είπε ότι «ήταν ένα αξιόλογο πλάσμα, πολύ αγαπητό, επιστήμονας, ένα δώρο για μένα, για την οικογένειά μου, για τα αδέλφια της, για τον τόπο που ζούμε, για την επιστήμη της».\nΈπειτα, η μητέρα της 26χρονης θέλησε να περάσει το δικό της μήνυμα για την τραγωδία που βιώνει και τόνισε το εξής: «Μάθετε στα αγόρια σας να φέρονται με ανδρισμό και να μην είναι αλήτες».\nΕπίσης, στον τ/σ ΣΚΑΪ μίλησε και ο πατέρας της 26χρονης που δήλωσε πως «είναι φονιάς (σ.σ. για τον 30χρονο), σκότωσε το παιδί μας στα καλά καθούμενα. Όλη την ζωής της διάβαζε και πήγε για πρώτη φορά διακοπές».\nΚούγιας: Η 26χρονη είχε υποψίες ότι ο δράστης παρακολουθούσε τα μηνύματά της\nΟ Αλέξης Κούγιας, συνήγορος υπεράσπισης της οικογένειας της 26χρονης Γαρυφαλλιάς, την οποία ο 30χρονος ομολόγησε πως δολοφόνησε στη Φολέγανδρο, μίλησε για την υπόθεση στο κεντρικό δελτίο ειδήσεων του τηλεοπτικού σταθμού ΑΝΤ1.\n«Όπως γνωρίζετε, είμαστε στο στάδιο της προανάκρισης που είναι μυστική, δεν διαρρέει τίποτα. Δεν γνωρίζω αν όσα διέρρευσαν στα ΜΜΕ είναι αληθή. Εμείς ως το μέρος της υποστήριξης της κατηγορίας δεν έχουμε δυνατότητα να έχουμε καμία πρόσβαση στη δικογραφία τουλάχιστον στο στάδιο της προανάκρισης, μόνο ο κατηγορούμενος έχει και οι συνάδελφοί μου που θα τον υπερασπιστούν.\nΗ υπόθεση αφού ολοκληρωθεί, θα διαβιβαστεί στον εισαγγελέα Πλημμελειοδικών Νάξου που είναι η κατά τόπον αρμόδια Εισαγγελία. Από τον εισαγγελέα ή την εισαγγελέα Νάξου που θα επεξεργαστεί τη δικογραφία, θα ασκηθεί η δέουσα ποινική δίωξη. Με αυτήν την ποινική δίωξη, η δικογραφία θα διαβιβαστεί στον ανακριτή ή ανακρίτρια Νάξου, εκεί ο κατηγορούμενος θα εμφανιστεί, πιθανότατα θα πάρει προθεσμία.\nΤην ημέρα της απολογίας του έχουμε δικαίωμα εμείς, η οικογένεια δηλαδή, να δηλώσουμε παράσταση προς υποστήριξη κατηγορίας και εκεί να πάρουμε και αντίγραφα», δήλωσε ο ποινικολόγος.\nΕρωτηθείς για την αντίδραση των γονέων του κοριτσιού, ο κ. Κούγιας απάντησε ως εξής: «Επικοινώνησαν μαζί μου χθες το βράδυ, περί τα μεσάνυχτα, ο πατέρας… Εκείνο που μου ζήτησε είναι στο πλαίσιο της δίκαιης δίκης, ο κατηγορούμενος να τιμωρηθεί με τη μεγαλύτερη ποινή. Του είπα ότι αυτό δεν είναι δική μου λειτουργία, αλλά των δικαστών που θα δικάσουν, είναι τρεις δικαστές και τέσσερις ένορκοι. Η δίκη θα γίνει σε δικαστήριο είτε στη Νάξο είτε στη Σύρο».\n«Η μητέρα επικοινώνησε μαζί μου με προσωπική της πρωτοβουλία, μου είπε ότι έχει κάποια στοιχεία τα οποία θέλει να μου δώσει αύριο, είτε πριν είτε μετά την κηδεία… Μου είπε ορισμένα στοιχεία. Μου είπε ότι η γνωριμία ήταν περίπου ενός έτους, δεν ήταν σχέση… δεν υπήρχε σοβαρή σχέση με την έννοια του να έχει υπάρξει γνωριμία των γονέων της κοπέλας, γνώριζαν ότι υπήρχε αυτό το πρόσωπο στη ζωή του παιδιού τους. Η μητέρα μου είπε ότι το τελευταίο χρονικό διάστημα η κοπέλα της είπε ότι νιώθει πως ο δράστης παρακολουθεί τα μηνύματά της.\nΚαι ρώτησε, επειδή ο δράστης, σύμφωνα με τις πληροφορίες που είχε η οικογένεια, η σχολή του με τα κομπιούτερ και την πληροφορική, εάν είχε τη δυνατότητα αυτή να το κάνει, η μητέρα προσπάθησε να μάθει και της είπε ότι πράγματι είχε τη δυνατότητα, αν είχε ειδικές γνώσεις να παρακολουθεί τα μηνύματα και αυτή ήταν η τελευταία πληροφόρηση που είχα από τη μητέρα. Αύριο δεν γνωρίζω τι θα μου πει. Εμάς μας ενδιαφέρει να παρέμβουμε στη δικογραφία…», προσέθεσε ο δικηγόρος.\nΕρωτηθείς για την έξαρση των γυναικοκτονιών στην Ελλάδα το τελευταίο χρονικό διάστημα, ο κ. Κούγιας απάντησε: «Είμαι πολλά χρόνια στα δικαστήρια μέσα, αυτό που γίνεται τελευταία δείχνει μια απομυθοποίηση εκ μέρους των ανδρών της δραστικής επιρροής στη ζωή των ανδρών των γυναικών.\nΗ γυναίκα είναι το πιο υπέροχο πλάσμα της φύσης, φέρνει στη ζωή τα παιδιά, διαιωνίζει την ανθρωπότητα. Αλλά συγχρόνως το διαδίκτυο έχει καταργήσει την απευθείας κοινωνική επαφή των ανθρώπων και αυτό κατά την άποψή μου δημιουργεί μία αντικοινωνικότητα στην προσωπικότητα των ανδρών. Σε συνδυασμό με το γεγονός ότι η γυναίκα πια δεν υποκύπτει. Δεν είναι σαν την παλιά εποχή που υπέμενε, έχει προσωπικότητα που εξελίσσεται συνεχώς και τις περισσότερες φορές αντιδρά».\nΗ ΕΛ.ΑΣ. εξέδωσε ανακοίνωση για τη σύλληψη του 30χρονου, ο οποίος ομολόγησε τη δολοφονία της 26χρονης Γαρυφαλλιάς στη Φολέγανδρο.\nΗ ανακοίνωση αναφέρει πως ο άνδρας κατηγορείται για ανθρωποκτονία από πρόθεση και δίνει λεπτομέρειες για τη σύλληψη.\nαιτία απίστευτη Διάφορα Έγκλημα καβγά οδήγησε στοιχεία Φολέγανδρος:


Ανοίγει η μπροστινή πόρτα σε όλα τα λεωφορεία του ΟΑΣΘ\nΣε δύο παρεμβάσεις, οι οποίες αφορούν την καθημερινή λειτουργία των λεωφορείων του ΟΑΣΘ, προχωρά ο Οργανισμός Αστικών Συγκοινωνιών Θεσσαλονίκης.\nΣυγκεκριμένα, στο πλαίσιο άρσης των περιορισμών λόγω κορωνοϊού, η πρώτη πόρτα όλων των λεωφορείων ανοίγει και πάλι και πλέον οι επιβάτες θα μπορούν τη χρησιμοποιούν για την επιβίβασή τους στα αστικά. Με τη χρήση και της πρώτης πόρτας καταργείται κάθε περιορισμός στο χώρο των επιβατών και αξιοποιείται πλήρως η μεταφορική ικανότητα των λεωφορείων. Επισημαίνεται, ωστόσο, ότι παραμένει υποχρεωτική η χρήση μάσκας υψηλής αναπνευστικής προστασίας (FFP2 ή N95) ή, εναλλακτικά, η χρήση διπλής μάσκας (χειρουργική και υφασμάτινη).\n«Στο πλαίσιο επιστροφής στην κανονικότητα, ο ΟΑΣΘ ανοίγει την πρώτη πόρτα των λεωφορείων, ώστε να διευκολυνθεί η επιβίβαση των επιβατών. Ελπίζουμε ότι όλα θα πάνε καλά και δεν θα χρειαστεί να ξανακλείσει», τονίζει ο Πρόεδρος και Διευθύνων Σύμβουλος του ΟΑΣΘ, καθηγητής Γιώργος Σκόδρας.\nΤαυτόχρονα, τίθεται πιλοτικά σε εφαρμογή ένα επιπλέον μέτρο για την αντιμετώπιση της εισιτηριοδιαφυγής. Έτσι, σε συγκεκριμένες λεωφορειακές γραμμές (ακολουθεί λίστα), η επιβίβαση θα γίνεται αποκλειστικά από την μπροστινή πόρτα (εξαιρούνται οι επιβάτες με αμαξίδιο), ενώ η αποβίβαση από τις υπόλοιπες.\nΟι οδηγοί των συγκεκριμένων γραμμών θα ελέγχουν την επικύρωση των εισιτηρίων, την κατοχή καρτών απεριορίστων διαδρομών και κάθε αποδεικτικού δικαιώματος ελεύθερης μετακίνησης.\n«Σε 12 γραμμές εφαρμόζουμε πιλοτικά την αποκλειστική άνοδο από την πρώτη πόρτα του λεωφορείου, ώστε να δίνεται η δυνατότητα ενός πρόσθετου ελέγχου επικύρωσης των εισιτηρίων από τον οδηγό του Οργανισμού. Καλούμε τους συμπολίτες μας να σεβαστούν την προσπάθεια αυτή και να στηρίξουν την ενέργεια του Οργανισμού να διασφαλίσει κατά το δυνατόν τα έσοδα του ΟΑΣΘ», υπογραμμίζει ο κ. Σκόδρας.\nΗ επιβίβαση αποκλειστικά από την μπροστινή πόρτα των λεωφορείων θα ισχύει στις εξής λεωφορειακές γραμμές:\n01Α Τ.Σ. ΕΥΚΑΡΠΙΑΣ – ΣΚΛΑΒΕΝΙΤΗΣ – ΝΟΣ. ΠΑΠΑΓΕΩΡΓΙΟΥ – ΚΤΕΛ ΜΕΣΩ ΑΜΠΕΛΟΚΗΠΩΝ\n04 ΚΑΛΑΜΑΡΙΑ – ΧΑΡΙΛΑΟΥ (όλες οι εναλλακτικές διαδρομές)\n32Ν Κ. ΗΛΙΟΥΠΟΛΗ – ΙΠΠΟΚΡΑΤΕΙΟ\n45 ΚΤΕΛ ΜΑΚΕΔΟΝΙΑ – ΚΤΕΛ ΧΑΛΚΙΔΙΚΗΣ – COSMOS (όλες οι εναλλακτικές διαδρομές)\n59 ΤΟΠΙΚΟ ΠΕΥΚΩΝ (όλες οι εναλλακτικές διαδρομές)


Διάδρασις - Εθελοντική πρωτοβουλία νέων για δράσεις κατά του ηλεκτρονικού εθισμού: Ειδικό νοσοκομείο για τον εθισμό στο Διαδίκτυο\nΣτην Αμερική άνοιξε ήδη το πρώτο νοσοκομείο που ειδικεύεται σε ασθενείς με «εθισμό στο Internet» και συγκεκριμένα στην Πενσυλβάνια και το Bradford Regional Medical Center.\nΌλοι χρησιμοποιούν το διαδίκτυο, η διαφοροποίηση γίνεται όμως ανά αδυναμία, από ποια δραστηριότητα δεν μπορεί κάποιος να αποκοπεί. Είναι τα e-mail, τα παιχνίδια ή το facebook και τα υπόλοιπα μέσα κοινωνικής δικτύωσης; Πόσο εξαρτημένος νιώθει ένας άνθρωπος από ένα από αυτά ή όλα τα παραπάνω.\nΠόσο η ενασχόληση με το Internet σας κλέβει χρόνο από άλλες ποιοτικές ασχολίες με την οικογένεια, τους φίλους, το σύντροφό σας. Οι ειδικοί υποστηρίζουν ότι έχουν τον τρόπο και να διαγνώσουν τον εθισμό αλλά και να καθοδηγήσουν τον ενδιαφερόμενο σε μια λιγότερο καταναγκαστική συμπεριφορά.\nΛένε μάλιστα ότι σε αντίθεση με τους άλλους εθισμούς το Internet είναι πιο ύπουλο καθώς δεν μπορείς να μείνεις τελείως αποκομμένος από αυτό, να πουν δηλαδή απλά «όχι». Τα βήματα θα είναι σταδιακά και όχι μονομιάς υποστηρίζουν και προτρέπουν στην προσπάθεια αργών και σταθερών βημάτων καθώς αξίζει.\nΕσείς τι διαλέγετε; Το Internet και τα «εργαλεία» του να σας «χειρίζονται» ή να τα χειρίζεστε εσείς με κανόνες, όρια και μέτρο;\nΑναρτήθηκε από Πινάκιο1 στις 8:48 π.μ.\nΕτικέτες εθισμό στο Internet, νοσοκομείο, Bradford Regional Medical Center


Μαρινέλλα Λάκης ΛΑΖΟΠΟΥΛΟΣ Η ΔΥΝΑΜΗ ΤΗΣ ΡΟΖ ΚΟΡΔΕΛΑΣ 100#09/10/11 - PDF\nΜαρινέλλα Λάκης ΛΑΖΟΠΟΥΛΟΣ Η ΔΥΝΑΜΗ ΤΗΣ ΡΟΖ ΚΟΡΔΕΛΑΣ 100#09/10/11\nDownload "Μαρινέλλα Λάκης ΛΑΖΟΠΟΥΛΟΣ Η ΔΥΝΑΜΗ ΤΗΣ ΡΟΖ ΚΟΡΔΕΛΑΣ 100#09/10/11"\n1 Glam 100#09/10/11 GLAM ΣΕΛΙΔΕΣ 20 ΠΕΡΙΟ ΙΚΗ ΕΚ ΟΣΗ ΚΥΚΛΟΦΟΡΕΙ ΜΑΖΙ ΜΕ ΤΟΝ ΤΥΠΟ ΤΗΣ ΚΥΡΙΑΚΗΣ Ελλη ΣΤΑΗ Αλέξης ΓΕΩΡΓΟΥΛΗΣ Δούκισσα ΝΟΜΙΚΟΥ Γιώργος ΚΙΜΟΥΛΗΣ Κατερίνα ΛΕΧΟΥ Αιμίλιος ΧΕΙΛΑΚΗΣ Djibril CISSÉ Δούκας ΧΑΤΖΗΔΟΥΚΑΣ Μαρινέλλα Λάκης ΛΑΖΟΠΟΥΛΟΣ ΣΤΕΛΝΟΥΝ ΤΟ ΔΙΚΟ ΤΟΥΣ ΜΗΝΥΜΑ ΖΩΗΣ Η ΔΥΝΑΜΗ ΤΗΣ ΡΟΖ ΚΟΡΔΕΛΑΣ Εκστρατεία ενημέρωσης και ελπίδας για ένα μέλλον χωρίς καρκίνο του μαστού\n3 ΤΗΣ ΚΥΡΙΑΚΗΣ Glam ωρεάν κάθε Κυριακή µε τον Τύπο της Κυριακής Iδιοκτησία ΕΛΕΥΘΕΡΟΣ ΤΥΠΟΣ Α.Ε. Εκδότες ηµήτρης Μπενέκος, Αλέξης Σκαναβής ιευθυντής Πάνος Αµυράς ιευθύντρια έκδοσης Kάτια Μηλιαράκη Υπεύθυνη Glam ΤV Μάγδα Παπαγιάννη Creative director ηµήτρης Φωτόπουλος Συντακτική οµάδα Λενδιάννα Αλατίνη ήµητρα Μποφυλάτου Κωνσταντίνος Μπουγάς Τηλεοπτικοί συντάκτες Σοφία Σπίγγου, Μάρτζυ Λαζάρου Συνεργάτες Αλεξία Σβώλου, Βίκτωρ Γεράρδος Art director: Ζωή Γαΐτη ηµιουργικό: Μιράντα Κατσίφα ηµιουργικό Glam ΤV Ειρήνη Σπινάρη Υπεύθυνη διόρθωσης Κατερίνα Μπεχράκη ιεύθυνση Εµπορικής Ανάπτυξης ELSE AGENCY Τηλέφωνο επικοινωνίας: FAX: ιεύθυνση: Λ. ΚΗΦΙΣΙΑΣ 340, , ΧΑΛΑΝ ΡΙ Εµπορική ιεύθυνση Ελφη Αλεξανδρόγλου ΠΕΡΙΕΧΟΜΕΝΑ 6 ΑΝΑΣΚΟΠΗΣΗ: ΤΑ ΠΡΟΣΩΠΑ ΤΗΣ ΕΒ ΟΜΑ ΑΣ ΠΟΥ ΤΡΑΒΗΞΑΝ ΠΑΝΩ ΤΟΥΣ ΤΑ ΦΩΤΑ ΤΗΣ ΗΜΟΣΙΟΤΗΤΑΣ 10 ΣΕ ΒΛΕΠΩ: ΟΤΑΝ Ο ΦΑΚΟΣ ΣΥΛΛΑΜΒΑΝΕΙ ΕΠ ΑΥΤΟΦΩΡΩ ΤΟΥΣ CELEBRITIES 12 VIPLANET: ΚΟΣΜΙΚΗ ΚΙΝΗΣΗ ΣΕ ΠΡΩΤΟ ΠΛΑΝΟ 13 ΑΦΙΕΡΩΜΑ «ΠΡΟΛΗΨΗ ΚΑΙ ΕΝΗΜΕΡΩΣΗ ΚΑΤΑ ΤΟΥ ΚΑΡΚΙΝΟΥ ΤΟΥ ΜΑΣΤΟΥ»: 10 ΕΠΩΝΥΜΟΙ ΣΤΕΛΝΟΥΝ ΤΟ ΙΚΟ ΤΟΥΣ ΜΗΝΥΜΑ 18 ΕΚΣΤΡΑΤΕΙΑ ΤΗΣ ΡΟΖ ΚΟΡ ΕΛΑΣ: ΙΣΤΟΡΙΕΣ, ΕΜΠΕΙΡΙΕΣ, ΓΝΩΜΕΣ ΚΑΙ ΣΥΜΒΟΥΛΕΣ ΑΠΟ ΤΟΥΣ ΕΙ ΙΚΟΥΣ 32 ΜΟ Α: ΤΟ ΚΙΤΡΙΝΟ «ΖΩΝΤΑΝΕΥΕΙ» ΤΗΝ ΓΚΑΡΝΤΑΡΟΜΠΑ ΣΑΣ 34 BEAUTY: MIX & MATCH, Η ΝΕΑ ΤΑΣΗ ΣΤΟ ΜΑΚΙΓΙΑΖ 36 FABULOUS BODIES: ΤΡΕΙΣ ΝΕΟΙ ΤΡΟΠΟΙ ΙΑΤΡΟΦΗΣ ΓΙΑ ΚΕΡ ΟΣ ΣΤΗ ΖΥΓΑΡΙΑ ΚΑΙ ΤΗΝ ΥΓΕΙΑ 38 HELP ME: Ι ΕΕΣ ΚΑΙ ΛΥΣΕΙΣ ΓΙΑ ΚΑΛΥΤΕΡΗ ΖΩΗ 39 DECO: ΑΛΛΑΞΤΕ ΤΙΣ ΠΑΛΙΕΣ ΣΑΣ ΚΑΡΕΚΛΕΣ 40 ΣΧΕΣΕΙΣ: ΠΩΣ ΘΑ ΚΡΑΤΗΣΕΤΕ ΤΟΝ... ΑΠΙΣΤΟ ΘΩΜΑ 42 ΙΑΚΤΙΝΙΣΕ ΜΕ: ΓΙΑΤΙ ΠΡΕΠΕΙ ΝΑ ΒΡΕΘΩ ΕΚΕΙ ΤΩΡΑ! 44 GLAM TV: ΠΡΟΣΩΠΑ, ΤΗΛΕΘΕΑΣΕΙΣ, ΠΕΡΙΛΗΨΕΙΣ ΑΠΟ ΤΑ ΑΓΑΠΗΜΕΝΑ ΣΙΡΙΑΛ + ΑΝΑΛΥΤΙΚΑ ΤΟ ΠΡΟΓΡΑΜΜΑ ΚΑΙ ΟΙ ΚΑΛΥΤΕΡΕΣ ΤΑΙΝΙΕΣ ΤΗΣ ΕΒ ΟΜΑ ΑΣ 66 STAR SYSTEM: ΠΡΟΒΛΕΨΕΙΣ ΑΠΟ ΤΟΝ ΑΣΤΡΟΛΟΓΟ ΒΙΚΤΩΡΑ ΓΕΡΑΡ Ο Account manager Μαίρη Κούρτη Υποδοχή διαφήµισης Νικολέττα Ταγκάλου Φωτογραφικό αρχείο «E.T.» Φανή Νικολαΐδου Φωτογράφοι: VNYStudio/Panorama Press/ Papadakis Press/Studio Panoulis/Yiannis Vlamos/Θωµάς Χρυσοχοΐδης (Αction Images) Εκτύπωση:Τυποεκδοτική Α.Ε. ιανοµή: ΑΡΓΟΣ Α.Ε. ΕΛΕΥΘΕΡΟΣ ΤΥΠΟΣ Αγίας Λαύρας 2 & Σαρανταπόρου, Ν. Ηράκλειο Τ.Κ Τηλ FAX: Site: ΚΑΙ ΜΑΖΙ ΜΟΔΑ, ΟΜΟΡΦΙΑ, ΤΑΣΕΙΣ, STYLE, ΤΑΞΙΔΙΑ, ΓΕΥΣΗ, SHOPPING, ΗΟT SPOTS GLAM 3\n4 Glam Editorial Aπό την Κάτια Μηλιαράκη XontroMystiko.gr οιπόν! Εχουμε και λέμε: Το πρωί κουάκερ νερόβραστο με καφέ χωρίς ζαχαρίνη. Στις 10 ένα φρούτο με χαμηλό γλυκαιμικό δείκτη. Το μεσημέρι ψητή/βραστή πρωτεΐνη με πράσινη σαλάτα και δύο κουταλιές ελαιόλαδο. Το απόγευμα, μμμμ, ένα μπισκοτάκι από το απέναντι γραφείο, ένα καπουτσίνο, μία γκοφρέτα και το βράδυ; Να ακούσω τη φωνή της λογικής; Ισως ένα γιαουρτάκι μέχρι 2% λιπαρά; Ή να ακολουθήσω τις Σειρήνες που με καλούν να σχηματίσω το τηλέφωνο της τοπικής πιτσαρίας και να λιώσω σαν τσένταρ από τη λαιμαργία; Δεν νομίζω πως χρειάζεται να πω περισσότερα. Εξι γράμματα αρκούν. Δ-Ι-Α-Ι-Τ-Α. Ξανά και ξανά και ξανά. Αν οι δίαιτες που έχω κάνει σε αυτή τη ζωή ήταν τούβλα για σπίτια, αυτή τη στιγμή ο φόρος ακίνητης περιουσίας που θα πλήρωνα θα ήταν μεγαλύτερος από τα 17 χιλιάρικα που δεν μπορεί να πληρώσει ο αντιπρόεδρος της κυβέρνησης. Σκέφτομαι πως αν έφτιαχνα ένα site -ας το πούμε XontroMystiko. gr- θα είχα θησαυρίσει από τα κλικαρίσματα. Γιατί δεν μπορεί να είμαι η μόνη. Σίγουρα δεν είμαι η μόνη που παίζω με τις δεκάδες των κιλών, όπως άλλες παίζουν με τα χρώματα στα μαλλιά τους. Στην ντουλάπα μου υπάρχουν ρούχα από Small μέχρι ΧL. Στο σπίτι μου υπάρχει πλούσια βιβλιοθήκη με όλα τα πιθανά best sellers διατροφολόγων, από το «Πώς μένουν αδύνατες οι Γαλλίδες» μέχρι τη φρέσκια δίαιτα Dukan που έκανε η Μίντλετον για να μπει στο νυφικό της. Στον Μεσαίωνα είχαν γκιλοτίνες και μπρούντζινους ταύρους. Σήμερα υπάρχει κάτι πιο αποτελεσματικό. Το λένε ζυγαριά! Επίσης, ο ενδιαφερόμενος θα βρει θαυματουργά σκευάσματα που λιώνουν το λίπος, υπερβιταμίνες που ενεργοποιούν το μεταβολισμό, ντοσιέ με αρχειοθετημένα διατροφικά μοντέλα, βηματομετρητές με τελειωμένες μπαταρίες, διάδρομο βάδισης-κρεμάστρα ρούχων, ενώ τα ντουλάπια και το ψυγείο είναι εξοπλισμένα με «υγιεινές» έξυπνες τροφές (κονσέρβες τόνου, ζυμαρικά χωρίς γλουτένη, μαραζωμένα μαρούλια, μοναχικά πράσινα μήλα -όχι άλλα μήλα- και άφθονο στήθος κοτόπουλου...). Ολα αυτά βέβαια δεν σημαίνουν ότι εγώ είμαι ένα άνθρωπος που τελικά μπορεί να κάνει δίαιτα. Τουλάχιστον με την αυστηρή έννοια του όρου. Τουναντίον. Δυστυχώς, κανένας διαιτολόγος, ψυχολόγος, ενδοκρινολόγος -που ζυγίζει 50 κιλά- δεν μπορεί να δαμάσει τις αλήτισσες σκέψεις που με οδηγούν με μαθηματική ακρίβεια σε μία νόστιμη βουτιά σε ένα πιάτο αχνιστής μακαρονάδας με φρεσκοτριμμένη παρμεζάνα. Κάθε πρωί σχεδιάζω διαιτητικά πλάνα με λεπτομέρειες που θα ζήλευε και το επιχειρησιακό κομμάτι του Πενταγώνου, αλλά τι τα θες, τι τα γυρεύεις, κατά την ταπεινή μου άποψη το καλό φαγητό παραμένει μία από τις πιο σημαντικές απολαύσεις στον πλανήτη. Θα μου πείτε και τι κάνεις, κυρά μου, για να μην καταντήσεις σαν... mini περίπτερο; Υστερα από τις τρελές -σαν τρενάκι του τρόμου- αυξομειώσεις βάρους αποφάσισα ότι δεν έχω δικαίωμα να το κάνω αυτό στον εαυτό μου. Ετσι: 1) Αρχισα να παρατηρώ τι βάζω στο στόμα μου (μία μπουκίτσα τσουρέκι, δύο τηγανητές πατατούλες, τρεις γουλιές κρασί...). Στο τέλος μιας μέρας που νόμιζα ότι δεν είχα φάει, είχα πάρει θερμίδες. 2) Για κάθε «κακή πράξη» υποχρεώνω τον εαυτό μου να αντισταθμίσει με μία «καλή». Π.χ. για κάθε τυλιχτό σουβλάκι, τα σνακ της επόμενης μέρας γίνονται αυστηρά γιαούρτι ή φρούτο. 3) Συγχαίρω τον εαυτό μου για κάθε ΟΧΙ που αντέχει να λέει! Είναι (ΣΧΕΤΙΚΑ) εύκολο. Απλώς λες ΟΧΙ! Στα νόστιμα, στα γλυκά, στα παχυντικά. Αρκεί να σκεφτείς ότι η ζάχαρη είναι ισοδύναμο της ηρωίνης. 4) Σταμάτησα να «επιβραβεύω» τον εαυτό μου με κάτι που τρώγεται, αλλά το κάνω με κάτι που φοριέται ή με μία σαχλαμαρίτσα που θα μου φτιάξει στιγμιαία το κέφι. 5) Είδα και το τρέιλερ του Γιώργου Παπαδάκη. Αν αυτός μπορεί να φοράει αθλητικά και να τρέχει και μαζί του να τρέχουν και οι τρεις κυρίες της υπερεκπομπής με δωδεκάποντα, εγώ γιατί όχι; Τι χρειάζεται; Ενα ζευγάρι αθλητικά παπούτσια. Σε ένα μήνα η τσέπη σου και η σιλουέτα σου θα σε ευγνωμονούν. 6) Το να χάνεις βάρος είναι ΔΥΣΚΟΛΟ. Πάρτε το απόφαση και μην πιστεύετε σε αυτές τις αηδίες που λένε οι αγαπημένες μας -κατά τα άλλα- celebrities. Ομως, πραγματικά αξίζει τον κόπο. Glam online Κάθε εβδομάδα τα θέματα του περιοδικού και online στο 4 GLAM\n6 GLAM WHAT A WEEK! Πρόσωπα, πληροφορίες, πρωταγωνιστές. Ποιοι είναι εκείνοι που µε την παρουσία τους σηµάδεψαν την εβδοµάδα; Η Κατερίνα Λάσπα είναι μια hot mommy PANORAMA PRESS Η Εμη Λιβανίου παραλαμβάνει τα βλαστάρια της από το σχολικό κατά την επιστροφή τους απ το σχολείο Με το χαµόγελο στα χείλη κυκλοφορούν οι µανούλες της showbiz σιγοτραγουδώντας «Μετά από σένα το χάος» στα παιδιά τους Από τη ήµητρα Μποφυλάτου ΜΑΜΑΔΕΣ ΕΝ ΔΡΑΣΕΙ Με sexy look στο αεροδρόμιο Φορώντας τζιν σορτσάκι, που αναδείκνυε τις καμπύλες της, η πρώην τηλεπαρουσιάστρια Κατερίνα Λάσπα εθεάθη με το σύζυγό της, o οποίος δραστηριοποιείται στο χώρο των επιχειρήσεων, Νεκτάριο Νικολόπουλο, στο αεροδρόμιο «Ελ. Βενιζέλος». Ολοι μαζί, ως οικογένεια, πραγματοποίησαν μια σύντομη απόδραση στη Θεσσαλονίκη, που είναι ο τόπος καταγωγής της. Δεν της λείπει το «γυαλί» γιατί η οικογένειά της την κάνει να αισθάνεται πλήρης Βόλτα για τρεις στην Κηφισιά Η ζωή της Ολγας Λαφαζάνη άλλαξε με την έλευση της κορούλας της. Η εμπειρία της μητρότητας την έχει φέρει ακόμη πιο κοντά με το σύζυγό της, πρώην διεθνή μπασκετμπολίστα Νίκο Οικονόμου. Ο φωτογραφικός φακός τούς εντόπισε να κάνουν την βόλτα τους στην Κηφισιά. Ολα για τα παιδιά της Η Εμη Λιβανίου ανταποκρίνεται στο ρόλο της μητέρας και παράλληλα στις επαγγελματικές της υποχρεώσεις στον τηλεοπτικό σταθμό Blue Sky, όπου παρουσιάζει το δελτίο ειδήσεων. Βρίσκει πάντα χρόνο για τα παιδιά της: τον έντεκα ετών Κωνσταντίνο και την οκτώμισι ετών Αλεξάνδρα.. Νίκος Οικονόμου και Ολγα Λαφαζάνη με casual ντύσιμο και χαλαρή διάθεση 6 GLAM\n7 Σάββας Πούμπουρας, Βασιλική Τσεκούρα, Εύα Αντωνοπούλου, Μπέττυ Μαγγίρα 3o GREECE RACE FOR THE CURE PAPADAKIS PRESS, PANORAMA PRESS Η Νάντια Μπουλέ με fit διάθεση Η δημοσιογράφος Χριστίνα Βίδου με την πρόεδρο του συλλόγου «Αλμα Ζωής» Κλεοπάτρα Γαβριηλίδου Ελένη Νικολάου, Μαρί Κυριακού Αγώνας για τη ζωή! Οι ευχές των συμμετεχόντων να βρεθεί η θεραπεία κατά του καρκίνου του μαστού κυριάρχησαν στο Συμβολικό Αγώνα Δρόμου και Περίπατο Greece Race for the Cure, που διοργάνωσε για 3η συνεχή χρονιά ο Πανελλήνιος Σύλλογος Γυναικών με Καρκίνο Μαστού «Αλμα Ζωής», με την έγκριση της Susan G. Komen for the Cure. Ανθρωποι κάθε ηλικίας έτρεξαν ή περπάτησαν για να τιμήσουν τα αγαπημένα τους πρόσωπα και να συμβάλουν στην παγκόσμια μάχη ενάντια στον καρκίνο του μαστού, ενώ γυναίκες που έχουν επιζήσει από τη σκληρή αυτή δοκιμασία, έστειλαν το δικό τους μήνυμα δύναμης και ελπίδας. Ανάμεσά τους βρέθηκαν και πολλοί εκπρόσωποι της σόουμπιζ, όπως η Μπέττυ Μαγγίρα, η Εύα Αντωνοπούλου, ο Σάββας Πούμπουρας, η γυμνάστρια Βασιλική Τσεκούρα, η Νάντια Μπουλέ και η Μαρί Κυριακού, που έτρεξε για λογαριασμό της τηλεοπτικής εκπομπής «Με αγάπη». Η πρώην αθλήτρια δρόμων αντοχής, πανελληνιονίκης και βαλκανιονίκης, Μαρία Πολύζου, φανερά συγκινημένη έδωσε το σήμα για την έναρξη του αγώνα, ενώ μαζί με την κυρία Κλεοπάτρα Γαβριηλίδου, πρόεδρο Δ.Σ. του Συλλόγου «Αλμα Ζωής», τόνισαν τη σημασία της διοργάνωσης, ανανεώνοντας το ραντεβού για του χρόνου. Το κοινό όνειρο για τη θεραπεία του καρκίνου του μαστού ήρθε βήματα πιο κοντά! Κωνσταντίνος Μπουγάς GLAM 7\n8 GLAM WHAT A WEEK! ΑΛΕΞΗΣ ΓΕΩΡΓΟΥΛΗΣ PANORAMA PRESS «Ζέσταμα» με τον Κρις Βάλλας λίγο πριν από τον αγώνα Μπασκετάκι µε τον Κρις Βάλλας Την περασμένη Πέμπτη έγινε 37 ετών και δεν μπορούσε να μην το γιορτάσει στην πατρίδα του. Ο Αλέξης Γεωργούλης, που τα τελευταία δύο χρόνια ζει μόνιμα στο Λος Αντζελες, έμεινε στην Ελλάδα για περίπου ένα μήνα προκειμένου να περάσει χρόνο με την οικογένεια και τους φίλους του, ενώ συζήτησε και διάφορες επαγγελματικές προτάσεις. Στο βεβαρημένο πρόγραμμά του δεν μπορούσε να μη συμπεριλάβει και την αγαπημένη του γυμναστική, ενώ η συνάντηση με τον παιδικό του φίλο, τον personal trainer Κρις Βάλλας, τον οδήγησε σε έναν αγώνα μπάσκετ στο κέντρο της Αθήνας. Ο Κρις φρόντισε να «ζεστάνει» σωστά τον Αλέξη λίγο πριν «μονομαχήσουν», με τους δυο τους να επιδίδονται στη συνέχεια σε «κοψίματα», ντρίπλες και σουτάκια με στόχο το καλάθι. Παρότι παραμένει άγνωστο το σκορ του «μονού» παιχνιδιού, το σίγουρο είναι ότι μία άκρως δελεαστική πρόταση περιμένει τον Αλέξη με την επιστροφή του στη «Μέκκα του κινηματογράφου». Κωνσταντίνος Μπουγάς 8 GLAM\n9 Υµνος στην πατερίτσα! Πέντε μήνες μετά το τριπλό κάταγμα μηριαίου οστού που υπέστη κατά τη διάρκεια της θεατρικής παράστασης «Η στρίγγλα που έγινε αρνάκι», η Δήμητρα Ματσούκα δεν το βάζει κάτω και κάνει το αγαπημένο της window shopping στα καταστήματα του Κολωνακίου. Η ηθοποιός, που από το καλοκαίρι έχει υποβληθεί σε αρκετές χειρουργικές επεμβάσεις, εμφανίστηκε με ανανεωμένο look και σέξι outfit, με μόνη «παραφωνία» την πατερίτσα που της έχουν συστήσει οι γιατροί. Μέχρι να αποκατασταθεί πλήρως το πρόβλημα με την υγεία της, η 37χρονη ηθοποιός αποτίει φόρο τιμής στην πατερίτσα και γελάει με τα περιπαικτικά σχόλια που της κάνουν οι φίλοι της. Παρότι όλα τα επαγγελματικά της σχέδια έχουν «παγώσει», δέχτηκε να συμμετάσχει στο βιντεοκλίπ του διάσημου γαλλικού γκρουπ Nouvelle Vague, για το νέο τους τραγούδι «Sur ma mob», που γυρίστηκε στη Θεσσαλονίκη. Η εμφάνισή της είναι τόσο «καυτή», που από τα «κλικαρίσματα» το ΥouΤube, όπως ήταν αναμενόμενο, πήρε φωτιά! PANORAMA PRESS Με καινούργιο haircut και γυαλιά σε 80s ύφος ΔΗΜΗΤΡΑ ΜΑΤΣΟΥΚΑ GLAM 9\n10 Glam Εξοδοι με ονοματεπώνυμο Από τη Λενδιάννα Αλατίνη Σε βλέπω! Ο,τι και να κάνουν γίνεται θέµα. Φαίνεται πως η ιδιωτικότητα και οι celebrities είναι δύο παράλληλοι που δεν θα συναντηθούν ποτέ! REUTERS, PAPADAKIS PRESS, ACTION IMAGES, PANORAMA PRESS «W» OPENING Grand opening έκανε το «W» στο Γκάζι και συγκέντρωσε πολλούς καλεσμένους από το χώρο της τηλεόρασης και της σόουμπιζ. Η Ιωάννα Σουλιώτη, ο Βασίλειος Κωστέτσος και η Κατερίνα Καινούργιου διασκέδασαν με την ψυχή τους μέχρι τις πρώτες πρωινές ώρες. ΣΥΝΑΝΤΗΣΗ ΚΟΡΥΦΗΣ Τετ α τετ συνάντηση με την πριγκίπισσα της ποπ Μπρίτνεϊ Σπίαρς είχε ο Θέμης Γεωργαντάς. Ο παρουσιαστής και ραδιοφωνικός παραγωγός βρέθηκε για δύο ημέρες στην Αγία Πετρούπολη, από όπου ξεκίνησε το ευρωπαϊκό μέρος της περιοδείας «Femme Fatal Tour» της Μπρίτνεϊ και δαιμόνιος όπως πάντα κατάφερε να τη συναντήσει στα παρασκήνια, να φωτογραφηθεί μαζί της αλλά και να την προσκαλέσει στην Ελλάδα. ΣΤΟ ΓΗΠΕΔΟ ΓΙΑ ΤΟΝ «ΤΡΑΪ» Η Γωγώ Μαστροκώστα ξέκλεψε χρόνο από το καθημερινό της πρόγραμμα για να βρεθεί στο γήπεδο και να παρακολουθήσει τον αγώνα στον οποίο συμμετείχε ο σύζυγός της, Τραϊανός Δέλλας, με την ΑΕΚ εναντίον της Στουρμ Γκρατς. ΣΑΒΒΑΤΟΚΥΡΙΑΚΟ ΣΤΗ ΓΕΡΜΑΝΙΑ Λίγες μέρες πριν ξεκινήσει την περιοδεία της στην Αμερική και τον Καναδά, η Δέσποινα Βανδή ταξίδεψε, μόνη της, στη Γερμανία, για να δώσει δύο συναυλίες, μία στο Αμβούργο και μία στο Ντίσελντορφ. Μάλιστα, λίγο πριν από τη live εμφάνισή της στη σκηνή, η 42χρονη τραγουδίστρια έγραψε στο twitter της: «Πανέμορφο το Ντίσελντορφ! Χαιρετώ όλους τους Ελληνες και εύχομαι να περάσουμε μοναδικά απόψε». 10 GLAM\n11 ΠΡΟΒΑ ΠΡΩΙΝΟΥ Φωτογραφίες από τις πρόβες των συντελεστών του «Πρωινό mou» ανέβασε στο twitter του ο Δημήτρης Ουγγαρέζος. «Πρόβα Πρωινό mou Εξαιρετικοί επιστήμονες» ήταν το σχόλιο του συμπαρουσιαστή του Γιώργου Λιάγκα και της Φαίης Σκορδά. Κοντός ψαλμός αλληλούια, αφού αύριο ετοιμάζονται να πέσουν και αυτοί στη μάχη της πρωινής τηλεθέασης. Oσο για το αντίπαλον δέος, το «Πρωινό ΑΝΤ1», ολοκλήρωσε το μαραθώνιο τρέιλερ, μέσα σε ένα ευχάριστο κλίμα και με ιδιαίτερα ανεβασμένη διάθεση οι Γ. Παπαδάκης, Λ. Πατέρα, Αρ. Μπαρμπαρίγου, Σ. Χρηστίδου και Χρ. Φερεντίνος ετοιμάζονται να κάνουν δυναμική είσοδο την επόμενη Δευτέρα (17/10). ΕΡΩΤΕΥΜΕΝΟΣ ΣΤΗΝ ΠΟΛΗ ΤΟΥ ΦΩΤΟΣ Ο σερ Πολ Μακάρτνεϊ με την αρραβωνιαστικιά του, Νάνσι Σέβελ, υποστήριξαν από την πρώτη σειρά την κόρη του, Stella McCartney, στο σόου της στην Εβδομάδα Μόδας στο Παρίσι. ΣΤΟ «ΣΤΟΧΟ» ΤΗΣ ΜΟΔΑΣ ΧΡΟΝΙΑ ΠΟΛΛΑ, ΠΗΓΗ! Τα γενέθλιά της γιόρτασε πριν από λίγες ημέρες η ολυμπιονίκης Πηγή Δεβετζή, στο κέντρο «Fantasia», όπου εμφανίζεται ο Νίκος Βέρτης. Στο πλευρό της, ήταν ο σύντροφός της Κώστας Θεοδώρου και λίγοι καλοί φίλοι τους. Η εκστρατεία «Η Μόδα Βάζει Στόχο τον Καρκίνο του Στήθους» εγκαινίασε το νέο της περίπτερο στο «Golden Hall» παρουσία πολλών φίλων και υποστηρικτών της προσπάθειας αυτής. Το περίπτερο του «Στόχου» θα βρίσκεται στο ισόγειο του εμπορικού κέντρου για όλο τον Οκτώβριο, μήνα πρόληψης κατά του καρκίνου του μαστού. Εκεί βρέθηκαν και οι Μαριλένα Στρατοπούλου, Σίσσυ Φειδά και Ελενα Βρεττού. GLAM 11\n12 VIPLANET Κοσμικά χαμόγελα σε πρώτο πλάνο Aπό τη Λενδιάννα Αλατίνη ΠΡΕΜΙΕΡΑ «Τρίτο Στεφάνι» Γιώργος Κιμούλης ενα από τα σημαντικότερα νεοελληνικά μυθιστορήματα, το «Τρίτο Στεφάνι», «ανέβηκε» και για περιορισμένες παραστάσεις στο Θέατρο Παλλάς. H «Εκάβη» και η «Νίνα», οι δύο κεντρικές ηρωίδες του μυθιστορήματος, ζωντάνεψαν ξανά στη σκηνή του θεάτρου, υπό τη σκηνοθετική καθοδήγηση του Σταμάτη Φασουλή. Οι πρωταγωνιστές Νένα Μεντή, Φιλαρέτη Κομνηνού, Τάνια Τρύπη και Γιάννης Στάνκογλου αποθεώθηκαν από τους θεατές, οι οποίοι δεν σταμάτησαν να χειροκροτούν όρθιοι όλους τους συντελεστές, αμέσως μετά το τέλος της παράστασης. Ακολούθησε κοκτέιλ πάρτι στο φουαγιέ του θεάτρου, με τους πρωταγωνιστές να δέχονται τα συγχαρητήρια του θεατρόφιλου κοινού. STUDIO PANOULIS Σταμάτης Φασουλής, Νένα Μεντή Γιάννης Στάνκογλου, Φιλαρέτη Κομνηνού, Γιώργος Καραμίχος Αννα Ροκoφύλλου, Σόφη Μυτιληναίου -Δασκαλάκη ΕΓΚΑΙΝΙΑ «Ο κόσµος του Οδυσσέα Ελύτη» µε αφορμή τα 100 χρόνια από τη γέννηση του Οδυσσέα Ελύτη, εγκαινιάστηκε, στο Ιδρυμα Εικαστικών Τεχνών και Μουσικής Β. & Μ. Θεοχαράκη, η έκθεση «Ο κόσμος του Οδυσσέα Ελύτη: Ποίηση και ζωγραφική». Τις εικαστικές δημιουργίες του κορυφαίου νομπελίστα ποιητή, μαζί με σημαντικά έργα δημιουργών, για το έργο των οποίων ο Ελύτης είχε δημοσιεύσει αξεπέραστα αισθητικά δοκίμια, θαύμασαν και σχολίασαν οι πολυάριθμοι επισκέπτες. Η έκθεση, που θα διαρκέσει μέχρι το τέλος του Νοεμβρίου, θα περιλαμβάνει και χειρόγραφα βιβλία του ποιητή, καθώς και ανέκδοτες φωτογραφίες του. 12 GLAM Μαρίνα Βερνίκου, Μίλτος Καμπουρίδης Βαγγέλης Χρόνης, Μαρίνα Θεοχαράκη STUDIO PANOULIS Καίτη και Γιάννης Μετζικώφ, Σόφη Βαρβιτσιώτη, Ρούλα Μάτσα Μαρίνα Λαμπράκη-Πλάκα Μάκης Μάτσας\n13 PINK RIBBON BRACELET 10 επώνυμοι φορούν το ροζ βραχιολάκι και στέλνουν το δικό τους μήνυμα. σελ. 14 Η ΣΤΡΑΤΙΑ ΤΗΣ ΕΚΣΤΡΑΤΕΙΑΣ Βάσω Γιοχάη Πάνω απ όλα ΕΠΙΖΗΣΑΣΑ! σελ. 18 Δρ Δημήτρης Μαντάς Πολεμάει με τον καρκίνο του μαστού κάθε μέρα σελ. 22 Μαριλένα Στρατοπούλου- Κιτσοπάνου Η γυναίκα πίσω από το «Στόχο» σελ. 24 Μαριλού Χρυσοχοΐδου Το πρόσωπο του «Αλμα Ζωής» σελ. 26 OKTΩΒΡΙΟΣ Μήνας πρόληψης και ενημέρωσης για τον καρκίνο του μαστού Μαθαίνουμε τον τρόπο για να αντιμετωπίσουμε τον καρκίνο του μαστού μέσω των: GLAM 13\n14 Glam Pink Ribbon Bracelet Αφιέρωμα ΠΡΕΣΒΕΙΣ ΓΙΑ ΚΑΛΟ ΣΚΟΠΟ Eσύ φόρεσες το βραχιολάκι σου; ΟΛΟΙ ΜΑΖΙ συμμετέχουμε, επικοινωνούμε, νικάμε. Για ένα μέλλον χωρίς καρκίνο μαστού. Από την πρώτη ροζ κορδέλα μέχρι τα ροζ βραχιόλια του Δούκα Χατζηδούκα, το μήνυμα γνωστής εταιρίας καλλυντικών για την πρόληψη του καρκίνου του μαστού γίνεται πιο σαφές και καθαρό. Η έγκαιρη διάγνωση, η ευαισθησία και η ελπίδα μέσα από την πρόληψη μπορούν να νικήσουν καθετί άσχημο. Oι Μαρινέλλα, Λάκης Λαζόπουλος, Ελλη Στάη, Αλέξης Γεωργούλης, Δούκισσα Νομικού, Γιώργος Κιμούλης, Κατερίνα Λέχου, Αιμίλιος Χειλάκης, Djibril Cissé και Δούκας Χατζηδούκας φωτογραφίζονται φορώντας τα βραχιόλια του 2011 και στέλνουν το δικό τους μήνυμα, ενισχύοντας ακόμα περισσότερο τη φετινή καμπάνια. Γιατί μόνο όλοι μαζί θα καταφέρουμε να δημιουργήσουμε ένα μέλλον χωρίς καρκίνο μαστού! ΕΛΛΗ ΣΤΑΗ «Ο καρκίνος του μαστού μπορεί να νικηθεί. Δεν αφορά τους άλλους, αφορά όλους μας. Γι αυτό πρέπει να τον πολεμήσουμε όλοι μαζί. Αυτό που έχει την πρώτη σημασία είναι να τον προλάβουμε, γι αυτό μην ξεχνάτε ποτέ τον τακτικό έλεγχο, μπορεί, είναι σίγουρο ότι θα μας σώσει από επώδυνες περιπέτειες». ΑΛΕΞΗΣ ΓΕΩΡΓΟΥΛΗΣ «Πολλοί από εμάς όταν ήμασταν μικροί κάναμε διάφορα πράγματα για να θυμόμαστε όπως δέναμε πιο σφιχτά τα κορδόνια μας, βάζαμε αστεράκια στα χέρια μας. Τώρα ας βάλουμε ένα τέτοιο βραχιολάκι για να θυμόμαστε ότι πρέπει να κάνουμε κάποιες εξετάσεις σε τακτά χρονικά διαστήματα, γιατί δεν πρέπει να ξεχνάμε ότι η πρόληψη μπορεί να σώσει ζωές». 14 GLAM\n15 ΔΟΥΚΙΣΣΑ ΝΟΜΙΚΟΥ «Χαίρομαι που συμμετέχω στην εκστρατεία ενημέρωσης κατά του καρκίνου του μαστού. Είναι πάρα πολύ σημαντικό να γνωρίζουμε εμείς οι γυναίκες ότι η πρόληψη πραγματικά σώζει ζωές. Θα ήταν μεγάλη ευτυχία να μπορούσαμε κάποια στιγμή να φτιάξουμε έναν κόσμο χωρίς καρκίνο του μαστού και χαίρομαι πάρα πολύ που μου δίνεται αυτή η ευκαιρία να συνεισφέρω κι εγώ με αυτόν τον τρόπο». 7 ΧΡΟΝΙΑ PINK RIBBON BRACELET Από το 2005, που ο γνωστός σχεδιαστής αξεσουάρ, Δούκας Χατζηδούκας, σχεδίασε το πρώτο βραχιόλι, μέχρι σήμερα πέρασαν 7 χρόνια. Σε αυτό το χρονικό διάστημα το σχέδιο αλλάζει και το μήνυμα γίνεται ακόμα πιο ισχυρό. Το Pink Ribbon Bracelet του 2011 είναι κατασκευασμένο από μεταξωτό κορδονέτο με λεπτομέρειες από μέταλλο και κούμπωμα από μαγνήτη ενώ η χαρακτηριστική ροζ κορδέλα καθώς και το logo Estée Lauder και DUKAS είναι σκαλισμένα στο μέταλλο, δημιουργώντας ένα κόσμημα statement. Ωστόσο ο στόχος παραμένει ο ίδιος: Η συνεχής ενημέρωση του κοινού για τη σημασία της έγκαιρης διάγνωσης και πρόληψης. Για άλλη μία φορά, σκοπός της πώλησης είναι η συγκέντρωση χρημάτων για τον Πανελλήνιο Σύλλογο Γυναικών με Καρκίνο Μαστού «Αλμα Ζωής». GLAM 15 Eυχαριστούμε την Estée Lauder για την παραχώρηση του δημοσιογραφικού υλικού και τη βοήθειά της στο αφιέρωμα.\n16 Glam Pink Ribbon Bracelet Αφιέρωμα ΔΟΥΚΑΣ ΧΑΤΖΗΔΟΥΚΑΣ «Ηθελα να ευχαριστήσω θερμά όλους τους κυρίους και τις κυρίες που συμμετέχουν αφιλοκερδώς σε αυτή τη μεγάλη εκστρατεία. Επίσης θα ήθελα να ευχαριστήσω την Estée Lauder Hellas, που, για 7η χρονιά, μου έδωσε την ευκαιρία, κάνοντας απλώς τη δουλειά μου και τίποτα παραπάνω, να συμμετέχω και εγώ στον τόσο σημαντικό αγώνα». ΚΑΤΕΡΙΝΑ ΛΕΧΟΥ «Εκ μέρους μας είναι η ελάχιστη προσφορά που μπορούμε να κάνουμε για να βοηθήσουμε στη διαφήμιση αυτών των βραχιολιών, που το ποσό που θα μαζευτεί από την πώλησή τους θα πάει στο Αλμα Ζωής, που είναι ίδρυμα για την καταπολέμηση του καρκίνου. Ενα από τα πιο σοβαρά και έγκυρα, γιατί, όπως όλοι γνωρίζουμε, η πρόληψη μπορεί να σώσει ζωές». ΑΙΜΙΛΙΟΣ ΧΕΙΛΑΚΗΣ «Με πολύ μεγάλη χαρά συμμετέχω σε μια καμπάνια που αφορά στον καρκίνο του μαστού. Η Estée Lauder Hellas, για 7η χρονιά, ανέθεσε στον Δούκα να σχεδιάσει αυτό το βραχιολάκι, που μας θυμίζει ότι ο καρκίνος του μαστού δεν είναι μόνο γυναικεία υπόθεση, με μια μικρή τιμή για τον τόσο μεγάλο σκοπό που εξυπηρετεί». 16 GLAM\n17 Μαρινέλλα «Τα τελευταία χρόνια όλο και περισσότερες γυναίκες ενημερώνονται, ευαισθητοποιούνται και συμμετέχουν η καθεμία με τον τρόπο της σε εκστρατείες κατά του καρκίνου του μαστού. Φέτος κι εγώ με πολύ μεγάλη χαρά δέχτηκα την πρόταση της Estée Lauder Hellas και του Δούκα Χατζηδούκα για αυτή την τόσο σημαντική τους προσπάθεια που είναι η πρόληψη. Το μήνυμα που πρέπει να περάσουμε είναι αφενός ότι η πρόληψη σώζει ζωές και αφετέρου ότι είναι υποχρέωσή μας να φροντίζουμε το σώμα μας και την υγεία μας όχι μόνο για εμάς αλλά και για χάρη όλων όσοι μας αγαπούν». Λάκης Λαζόπουλος «Αυτή η φωτογράφηση με τη Μαρινέλλα λειτουργεί σαν υπενθύμιση, γιατί, στους καιρούς που ζούμε τρέχοντας, ξεχνάμε τους εαυτούς μας, ξεχνάμε την ίδια μας την υγεία, ξεχνάμε το σημαντικότερο, να είμαστε καλά και όρθιοι. Ολοι έχουμε ζήσει ιστορίες με δικούς μας ανθρώπους, έχουμε ακούσει πάρα πολλά και για τις γυναίκες είναι καλό να πηγαίνουν νωρίς στο γιατρό. Ο καρκίνος του μαστού μπορεί να προληφθεί. Είναι σημαντικό να μην ξεχνάμε μερικές σημαντικές πράξεις για τον ίδιο μας τον εαυτό». GLAM 17\n18 «Η ανταλλάξ μου με \_ 18 GLAM\n19 Εκστρατεία της ροζ κορδέλας Αφιέρωμα Η ΝΙΚΗΤΡΙΑ Για τη Βάσω Γιοχάη άλλαξαν όλα στη ζωή της όταν ήταν μόλις 29 ετών. Ολα. Καρκίνος. Εκλαψε, απελπίστηκε, αλλά συνέχισε και νίκησε. Τέσσερα χρόνια μετά τη μεγάλη περιπέτεια κοιτάζει το μέλλον με αισιοδοξία και θάρρος ΒΑΣΩ ΓΙΟΧΑΗ μουν έτοιμη να το ΣΤΗΘΟΣ τη ΖΩΗ μου» Συνέντευξη στη Λενδιάννα Αλατίνη Photos: VNY Studio «Ακούγεται αδιανόητο μια γυναίκα πριν από τα 30 της να έχει νοσήσει από καρκίνο του μαστού. Κι όμως, 4 χρόνια έχουν περάσει από τότε που ψηλάφησα, εντελώς τυχαία, κάτι στο στήθος μου». Μάρτιος 2007 «Ποτέ μου δεν φαντάστηκα ότι στα 29 μου χρόνια θα μου συνέβαινε κάτι τόσο τρομακτικό. Ολα ξεκίνησαν όταν μια μέρα ένιωσα κάτι περίεργο στο δεξί μου στήθος. Δεν έδωσα ιδιαίτερη σημασία. Δεν είχα κανένα ιστορικό καρκίνου στην οικογένειά μου ούτε κάποιον έστω γνωστό με τη νόσο. Οσο για ψηλάφηση, δεν είχα ακούσει ποτέ τίποτα! Δεν ήμουν ψυλλιασμένη, έτσι δεν έδωσα καθόλου σημασία. Σκέφτηκα πως δεν ήταν κάτι το ανησυχητικό. Το άφησα να περάσει.» Μάιος 2007 «Δύο μήνες μετά κι αυτό το σπυράκι είχε μεγαλώσει αρκετά, οπότε με έβαλε σε σκέψεις για να το ψάξω. Ηταν η περίοδος που η μητέρα μου θα πήγαινε για την καθιερωμένη της μαστογραφία κι έτσι της ζήτησα να πάμε μαζί. Ακόμα θυμάμαι το πόσο άνετη ήμουν, με την ιδέα ότι θα είναι κάτι απλό που θα απορροφηθεί μόνο του από τον οργανισμό μου με το πέρασμα του χρόνου. Ή έτσι νόμιζα Ολα ανατράπηκαν όταν ύστερα από μια σειρά εξετάσεων η γιατρός μού ανακοίνωσε ότι έχω καρκίνο στο μαστό κι ότι πρέπει να χειρουργηθώ άμεσα. Πάγωσα, νόμιζα ότι δεν άκουγα καλά κι ότι σε λίγο θα ξυπνούσα από ένα κακό όνειρο. Πόσο άσχημο συναίσθημα για μια γυναίκα Με κυρίευσε θυμός. Στο μυαλό μου υπήρχε μόνο μια ερώτηση: Γιατί να τύχει GLAM 19\n20 Εκστρατεία της ροζ κορδέλας σε μένα. Είμαι μόνο 29 ετών. Ομως ο καρκίνος δεν κάνει διαχωρισμούς! Το σοκ ήταν μεγάλο τόσο για μένα όσο και για τη μητέρα μου. Καθόμασταν και κοιτούσαμε με απορία τη γιατρό. Κατά ένα περίεργο τρόπο ήμουν ψύχραιμη, ίσως γιατί δεν είχα πραγματικά καταλάβει τι μου είχαν ανακοινώσει 5 λεπτά πριν. Πρέπει να μπεις χειρουργείο, πρέπει να κινηθούμε όσο το δυνατόν πιο γρήγορα. Η κατάστασή σου είναι προχωρημένη, ήταν τα λόγια της γιατρού. Κατάλαβα ότι οι δύο μήνες σιωπής μου ήταν καθοριστικοί στο μέγεθος του όγκου, ο οποίος είχε πλέον μεγαλώσει αρκετά!». Αν και αρχικά, η Βάσω αιφνιδιάστηκε από την ασθένεια, κάπου μέσα της ήξερε ότι έπρεπε να παραμείνει ψύχραιμη τόσο για την ίδια όσο και για την οικογένειά της, ακόμα κι αν ήξερε καλά ότι αυτή ήταν η δική της μάχη και κανενός άλλου Ξεκίνησε ψάχνοντας για το γιατρό που θα του εμπιστευόταν πλέον τη ζωή της. Οπως λέει, οι δύο πρώτοι τής μιλούσαν για μαστεκτομή, μια λέξη άγνωστη για εκείνη στα 29 της χρόνια. «Φοβόμουν και μόνο στη σκέψη. Δεν υπάρχει πιο δύσκολο πράγμα από μια γυναίκα να χάνει τη θηλυκότητά της. Ομως ήμουν έτοιμη να ανταλλάξω το στήθος μου με τη ζωή μου. Κατέληξα σε ένα χειρουργό άξιο εμπιστοσύνης και συμφωνήσαμε να χειρουργηθώ μέσα στις επόμενες 3 ημέρες. Ολα έγιναν τόσο γρήγορα, Δευτέρα το έμαθα και την Παρασκευή είχα κιόλας ξεφορτωθεί την απειλή». 18 Μαΐου 2007 Με την προτροπή του γιατρού της υποβλήθηκε άμεσα σε ογκεκτομή και αφαίρεση ορισμένων λεμφαδένων. «Νιώθω όλο και πιο έντονα κάθε λεπτό που περνάει. Πρωτόγνωρη εμπειρία για μένα το χειρουργείο, αφού δεν είχε ποτέ χρειαστεί να χειρουργηθώ για κάποιο άλλο λόγο. Με φόβιζε και μόνο η λέξη, πόσω μάλλον να ξαπλώσω στο φορείο για να με μεταφέρει στο χειρουργικό κρεβάτι. Ατελείωτη μου φάνηκε η ώρα της μεταφοράς μου. Πόσα πράγματα σκεφτόμουν εκείνη τη στιγμή! Αραγε θα τα κατάφερνα; Θα ξαναέβλεπα την οικογένειά μου και τους φίλους μου; Ενα δάκρυ κύλησε στα μάτια μου. Δάκρυ αγωνίας, δάκρυ θέλησης για ζωή, δάκρυ ελπίδας. Επειτα από 4 ώρες τα μάτια μου άνοιξαν. Το πρώτο πράγμα που ρώτησα όταν ανέκτησα πια τις αισθήσεις μου ήταν αν έχω το στήθος μου, κάνοντας μια κίνηση να το πιάσω. Τουλάχιστον το έσωσα, σκέφτηκα, γεγονός που δεν θα συνέβαινε αν αργούσα λίγο ακόμα. Λίγες μέρες αργότερα, μας φώναξαν για την ιστολογική μου. Ηθελα να τη διαβάσω πρώτη, να μη μου κρύψει κανείς την αλήθεια για το τι έχω. Αλλωστε αν δεν το μάθω εγώ, πώς θα παλέψω να το νικήσω;». Μέχρι και την τελευταία στιγμή, η Βάσω ήλπιζε ότι τα αποτελέσματα της βιοψίας θα ήταν αρνη- τικά για κακοήθεια, όμως για μια ακόμη φορά διαψεύστηκε: Πορογενές καρκίνωμα in situ, grade 3 με διήθηση σε 1 λεμφαδένα. «Μου κόπηκαν τα πόδια, αδιανόητο να είναι αυτή η ιστολογική μου. Κοιτούσα συνεχώς το ονοματεπώνυμο που ήταν γραμμένο πάνω στο φάκελο. Κι όμως, ήταν το δικό μου. Μπροστά μου έβλεπα ένα θεόρατο βουνό που δεν θα μπορούσα ποτέ να ανεβώ. Ενιωσα φόβο και αγωνία για το αν θα καταφέρω να ζήσω. Δίπλα μου οι γονείς μου παγωμένοι από την όλη εξέλιξη. Το ίδιο και οι φίλοι μου. Σχέση δεν είχα τότε, ίσως καλύτερα γιατί ήθελα να αφοσιωθώ ολοκληρωτικά στον αγώνα μου. Ξαφνικά ένιωσα μια απίστευτη δύναμη για να μπορέσω να πολεμήσω. Hθελα να βγω νικήτρια». Δεν δείχνει απλά δυνατή, είναι. Λίγο καιρό μετά ξεκίνησε τις χημειοθεραπείες. 8 χημειοθεραπείες στο σύνολο, κάθε 15 μέρες. Σύνολο 2 μήνες. Οι παρενέργειες και το ότι θα έχανε τα μαλλιά της την έριχναν ψυχολογικά. Aλλωστε, για μια γυναίκα το στήθος της και τα μαλλιά της είναι βασικά σύμβολα της θηλυκότητάς της. Πόσο άδικο είναι να τα «χάνεις» και μάλιστα έτσι απότομα! «Δύσκολη περίοδος για μένα οι χημειοθεραπείες και οι ακτινοβολίες. Το νοσοκομείο είχε γίνει το δεύτερο σπίτι μου. Eπαιρνα πολλά φάρμακα. Eκανα τα πάντα για να μη χάσω τα μαλλιά, τα φρύδια, τις βλεφαρίδες μου, δεν το ήθελα με τίποτα. Απέφευγα να κοιτάζομαι στον καθρέφτη. Hθελα ακόμα κι εκείνη τη δύσκολη περίοδο να είμαι ποθητή ως γυναίκα όπως και πριν. Μπορεί να μου πήραν ένα κομμάτι από το σώμα μου αλλά όχι κι από την ψυχή μου. Συνέχιζα να πηγαίνω στη δουλειά μου για να αποδείξω πρώτα στον εαυτό μου και μετά στους άλλους ότι ήμουν ακόμα χρήσιμη. Θέλω να προχωρήσω. Να γίνω καλά. Να ζήσω». Οκτώβριος 2011 Πώς ονειρεύεται το μέλλον της; «Τέσσερα χρόνια έχουν περάσει. Τέσσερα χρόνια που προσπαθούσα να φαίνομαι και να είμαι δυνατή. Δεν ήθελα να παραδοθώ. Εχω επενδύσει στο μέλλον και θέλω να συνεχίσω να ονειρεύομαι. Θέλω και επιθυμώ να κάνω κι εγώ τη δική μου οικογένεια. Εξετάζομαι συχνά, όπως πρέπει, ακολουθώ τις υποδείξεις των γιατρών μου, δεν με φοβίζει το μέλλον γιατί άλλωστε έμαθα να ζω μαζί του». Αισιόδοξη και έχοντας πάντα στο μυαλό της ότι οι ξέγνοιαστες στιγμές δεν έχουν χαθεί, κρατάει μόνο τα θετικά που έφερε στη ζωή της ο καρκίνος. «Κατάλαβα τι έχει αξία και τι νόημα. Εμαθα να ξεχωρίζω τα ασήμαντα από τα σημαντικά και να απολαμβάνω τις στιγμές με την οικογένειά μου και τους φίλους μου. Ισως τελικά να ήταν τυχερό αυτό που μου συνέβη γιατί μου έδωσε να καταλάβω ότι η ζωή είναι όμορφη και σύντομη, φτάνει όμως να πιστέψουμε σε αυτή και να τη διεκδικήσουμε!». «Ισως τελικά να ήτ έδωσε να καταλάβω όμως να πιστέψουμ \_ 20 GLAM\n21 ν τυχερό αυτό που μου συνέβη γιατί μου ότι η ζωή είναι όμορφη και σύντομη, φτάνει ε σε αυτή και να τη διεκδικήσουμε» Η Βάσω είναι μέλος και εθελόντρια του Πανελληνίου Συλλόγου Γυναικών με Καρκίνο Μαστού «Αλμα Ζωής» και εκπαιδευμένη εθελόντρια μέσω του παγκοσμίου προγράμματος οργανωμένης αλληλοβοήθειας «Reach To Recovery» GLAM 21\n22 Εκστρατεία της ροζ κορδέλας Συνεντεύξεις στη Λενδιάννα Αλατίνη, photos: VNY Studio Αφιέρωμα Δημήτρης Μαντάς ΠΟΛΕΜΩΝΤΑΣ ΤΟΝ ΚΑΡΚΙΝΟ ΤΟΥ ΜΑΣΤΟΥ «Οι γυναίκες προσβάλλονται από τη νόσο, κυρίως, διότι είναι γυναίκες» με την επιστημονική εμπειρία που έχετε, τι πρέπει να κάνει μια γυναίκα για να προλάβει αυτή την ασθένεια; Δυστυχώς, όπως ισχύει σχεδόν για όλες τις κακοήθεις νόσους, έτσι και για τον καρκίνο του μαστού δεν υπάρχει τρόπος πρόληψης-αποφυγής της ασθένειας παρά μόνο διάγνωσής της σε τέτοιο στάδιο που να την καθιστά, αν όχι οριστικά ιάσιμη, τουλάχιστον εύκολα αντιμετωπίσιμη, αυξάνοντας σε μεγάλο βαθμό το ποσοστό επιβίωσης. Οι γυναίκες προσβάλλονται από τη νόσο, κυρίως, διότι είναι γυναίκες Δύο πράγματα αποδεδειγμένα μπορεί να κάνει μια γυναίκα προκειμένου να προλάβει τη νόσο σε όσο το δυνατό πιο πρώιμο στάδιο. Ετήσια μαστογραφία μετά την ηλικία των 40 ετών (αν δεν συντρέχουν λόγοι έναρξης σε μικρότερη ηλικία) και κλινική εξέταση από εξειδικευμένο χειρουργό μαστού. Θεωρητικά θα πρέπει να υποβάλλονται σε κλινική εξέταση ανά 2-3 έτη και οι γυναίκες από 20 έως 39 ετών. Η μηνιαία αυτοψηλάφηση αποδείχθηκε ότι δεν αυξάνει την επιβίωση από τη νόσο αλλά συνιστάται να γίνεται προκειμένου να γνωρίζουν οι γυναίκες το μαστό τους και να απευθύνονται σε ειδικό ιατρό αν παρατηρήσουν κάποια αλλαγή. Πόσο δύσκολο είναι να κοιτάτε στα μάτια μια γυναίκα και να της ανακοινώνετε ότι έχει καρκίνο του μαστού; Σε αντίθεση με άλλους συναδέλφους μου χειρουργούς, όλοι μου οι ασθενείς γνωρίζουν πάντα το είδος της πάθησής τους με απόλυτη ειλικρίνεια εκ μέρους μου, ακόμα και στις περιπτώσεις εκείνες που οι άμεσα ενδιαφερόμενοι συγγενείς έχουν αντίθετη γνώμη. Ασχετα με το δεοντολογικά σωστό, ο ασθενής είναι ηθικά σωστό να γνωρίζει από τι πάσχει και μαζί με το γιατρό του να το αντιμετωπίσει όσο το δυνατόν καλύτερα. Οπότε, η ανακοίνωση της ασθένειας αυτής σε μια γυναίκα εμπίπτει στην ενημέρωση που γίνεται για οποιονδήποτε άλλο καρκίνο. Η διαφορετικότητα αφορά στο όργανο και αυτό λόγω της ιδιαιτερότητας του μαστού. Σε αντίθεση με τα άλλα μέρη του σώματός μας στα οποία μπορεί να εμφανιστεί ένας καρκίνος που δυνητικά να είναι πιο απειλητικός για τη ζωή, ο μαστός είναι συνδεδεμένος με το γυναικείο φύλο, τη μητρότητα, τη σεξουαλικότητα. Και όταν την ενημερώνετε ότι πρέπει να κάνει μαστεκτομή; Σίγουρα χάνοντας το μαστό δεν στερείται η γυναίκα ενός απαραίτητου για τη ζωή οργάνου, στερείται όμως ενός συμβόλου και αυτό έχει ιδιαίτερο αντίκτυπο στην ψυχολογία και την καθημερινότητά της. Ευτυχώς, πλέον, οι περιπτώσεις αντιμετώπισης της νόσου με μαστεκτομή έχουν ελαττωθεί, χωρίς φυσικά να έχουν εξαλειφθεί. Υπάρχουν καταστάσεις στις οποίες το είδος της επέμβασης καθορίζεται από το γιατρό και άλλες που υπάρχει η δυνατότητα 22 GLAM


Fairview, 11-11-2016: STAR BURST GALAXY x NGONG HILLS – Ippobet\nFairview, 11-11-2016: STAR BURST GALAXY x NGONG HILLS\n011 FAIRVIEW 1 13:05:εκτίμηση φαβορί:5 με 1-2-6-7. Ξέρεις πως δεν παίζω άτρεχτα εγώ. Αλλά εδώ ειδικά, είναι τόση πίκρα τα τρεγμένα, που θα καταφύγω προς τα κάτω στον πίνακα, δίχως να χω πολλές πληροφορίες, πάω με το 16-NINE WEST, που έχω αδυναμία στο τάντεμ Χρέεφ/Τσεήν. Και παιδί του Φορτ Γουντ είναι, καλό θα ναι.\n012 FAIRVIEW 2 13:40:εκτίμηση φαβορί:5-6 με 1-2-15. Καλά, ο Οζγουίγκο-το 6, είναι από τα 2-3 άλογα που δεν παίζω ποτές-παρότι το καβαλά ο Τσεήν. Ευθεία κόντρα, μετωπική. Δεν μου αρέσει αυτό το άλογο. Καλοσωρίζω προσωπικά τον 5-BRITISH FAIRY στην φτωχή αυτή πόλη, μας επισκέπτεται από το Κέηπ Τάουν.\n014 FAIRVIEW 3 14:15:εκτίμηση φαβορί:2 με 1-3-5-6. Άσσε, θυμάσαι μια μέρα που νίκησε ο Ζάμα και σε είχα μιλήσει τότες και έπιασα 5 γκανιάν και 2 τρίτα σε 8 άλογα? Εσύ ήσουν το ένα από τα δύο ‘τρίτα άλογα’ τότε. Με ξενέρωσες τρελλά εκείνη τη μέρα [04/10]. Είσαι ένα χάλι μαύρο άσσε και δυστυχώς, παρότι είναι η αγάπη μου στη σέλα, σε σβήνω. Θα δοκιμάσω με τον 6-MYSTERY KING που χει απάνω σταθερά το Λιβανεζάκι και του κανε και να καλό φίνις προχτές.\n016 FAIRVIEW 4 14:55:εκτίμηση φαβορί:4-10 με 3-6-9. Τί έγινε ρε διάολε με τον 9-MAN OF THE CLOTH την τελευταία φορά [28/10]? 13.00 γκανιάν το πρωΐ-πέφτει στο 7.00 λίγο πριν την εκκίνηση. Ξεκινά τελευταίος, και στην ευθεία-από 9 μήκη που απείχε από τον 1ο, κατέληξε 18.5 μήκη πίσω. Τι κάνετε εκεί κάτω ρε? Δεν εξετάστηκε από κτηνίατρο…. και σα να μη φτάνει αυτό, επανεγγραφή στις 12 μέρες?\n018 FAIRVIEW 5 15:30:εκτίμηση φαβορί:3-5-6 με 2-11. Σκλάβος σου είμαι ρε 7-PLACIDO…κάψε με, κάνε με ό,τι θες. Μια ζωή κολλημένος μαζί σου θα μαι. Κάντα σκατά πάλι μέσα στα κουτιά, μπορείς? Κάντα. Χάσε 3 μήκη τώρα-όχι 2 όπως προχτές, 3 μήκη χάσε και κυνήγα πάλι στα τελευταία 200μ να τρέξεις να προλάβεις. Ούτε η πρώτη μου αγάπη στο Δημοτικό να σουνα ρε μπαγάσα….σου χω αδυναμία.\n020 FAIRVIEW 6 16:05:εκτίμηση φαβορί:2 με 1-3-4-7. Είναι φοραδάρα η 2-STAR BURST GALAXY. Για την ακρίβεια, δεν καταλαβαίνω τι κάνει εδώ στο Πορτ-Ελίζαμπεθ. Νίκησε προχθές [07/10] ερχόμενη από αποχή 4 μηνών. Τώρα θα ναι φουλ-έτοιμη, κι αν νικήσει και πάλι, ξαναφεύγει πίσω για το Ντέρμπαν με το 1ο αεροπλάνο.\n022 FAIRVIEW 7 16:40:εκτίμηση φαβορί:9 με 1-3-5-11. Ωχ παναγίτσα μου, τι δουλειά έχει ο Γιατρός στο 9? Ρε φούστη μου, καλά δε το πήγε ο Ζέχνερ προχθές τ αλόγι? Τι τον βγάζουν και φέρνουν τον Γιατρό? Και θα ναι και φαβορί….ωχωχωχ. Έεεεεελα ρε Βουνό 3-STRATOCRUISER, με το θυελλώδες σου φίνις να τους σκεπάσεις όλους.\n024 FAIRVIEW 8 17:15:εκτίμηση φαβορί:1-2-3-10-11. Εντάξει τώρα, τι δεν καταλαβαίνεις? Φεύγει ο Ημίθεος από τον άσσο και πάει στο 2-NGONG HILLS…συνήθως ο Ιππόδρομος φαντάζει σαν Αστροφυσική σε βαθμό δυσκολίας ανάλυσης, αλλά κάποιες φορές -όπως τώρα- είναι πιο απλός κι από άβακα.


Βόρεια Ελλάδα: Κομοτηνή: Έκανε διαρρήξεις με άδεια από τη φυλακή!\nΈνας 29χρονος έγκλειστος σε σωφρονιστικό κατάστημα για απόπειρα ληστείας, κλοπές και παραβάσεις του νόμου περί όπλων, έπαιρνε άδεια από τη φυλακή για να κάνει διαρρήξεις!\nΟι έρευνες της Ασφάλειας Κομοτηνής για τις εισβολές σε δύο σπίτια και ένα κατάστημα το τελευταίο δεκαήμερο σε χωριά της Ροδόπης, αποκάλυψαν ότι ήταν ένας από την πενταμελή σπείρα των δραστών.\nΣτο πλαίσιο των ερευνών, συνελήφθησαν τρεις από τους νεαρούς δράστες ηλικίας 20, 21 και 26 χρόνων, ενώ εκτός από τον 29χρονο κρατούμενο, ταυτοποιήθηκε και ένας 26χρονος που έχει απασχολήσει στο παρελθόν για κλοπές μαζί με τον 20χρονο. Όλοι κατηγορούνται για διακεκριμένες κλοπές και οι συλληφθέντες οδηγήθηκαν στην εισαγγελέα Πλημμελειοδικών Ροδόπης, ενώ οι έρευνες για τη συμμετοχή τους και σε άλλες διαρρήξεις συνεχίζονται.\nΩς τώρα, έχουν εξιχνιαστεί τρεις διαρρήξεις από τις οποίες τα μέλη της σπείρας έκλεψαν τέσσερις τηλεοράσεις, δύο οθόνες υπολογιστή και δύο ηλεκτρικές οικιακές συσκευές, κάποιες από τις οποίες πούλησαν σε έναν 37χρονο που κατηγορείται για αποδοχή προϊόντων εγκλήματος και αναζητείται. Όλα τα κλοπιμαία βρέθηκαν στο σπίτι του και σε αυτό του 20χρονου και επιστράφηκαν στους ιδιοκτήτες τους.


Τι θα συμβεί αν υπάρξει ύποπτο κρούσμα σε αίθουσα που γίνονται οι Πανελλήνιες 2020 | ειδησεις DNews\n15/06 / 2020 08:24\nΣύμφωνα με πρωτόκολλο που έχουν λάβει οι επιτροπές διεξαγωγής των Πανελληνίων εξετάσεων για τη διαχείριση ύποπτων κρουσμάτων κορονοϊου, μόνο το ύποπτο κρούσμα θα απομονωθεί από την εξέταση.\nΕφόσον στις Πανελλήνιες 2020 εντοπιστεί ύποπτο κρούσμα θα πρέπει να ενημερωθεί άμεσα ο αρμόδιος της Λυκειακής Επιτροπής, ο Πρόεδρος του Ειδικού Εξεταστικού Κέντρου, ο ΕΟΔΥ αλλά και το υπουργείο Παιδείας. Ο υπεύθυνος κρουσμάτων της Επιτροπής θα πρέπει να επικοινωνήσει με την οικογένεια του ύποπτου κρούσματος για την ασφαλή απομάκρυνσή του από το εξεταστικό κέντρο.\nΣτο ύποπτο κρούσμα θα πρέπει να γίνει ιατρική αξιολόγηση ενώ θα του γίνει και τεστ για κορονοϊο. Μέχρι να βγει το αποτέλεσμα ο υποψήφιος ή εκπαιδευτικός παραμένει σε απομόνωση. Εφόσον το κρούσμα που θα επιβεβαιωθεί είναι εκπαιδευτικός, τότε θα τεθεί σε καραντίνα 10 ημερών. Εάν επιβεβαιωμένο κρούσμα είναι υποψήφιος, δεν μπορεί να συνεχίσει να συμμετέχει στη διαδικασία των εξετάσεων και με αίτησή του θα μπορέσει να συμμετάσχει στις επαναληπτικές εξετάσεις του Σεπτεμβρίου. Επιπρόσθετα τίθεται σε καραντίνα με επιτήρηση 10 ημερών.\nΤέλος οι υποψήφιοι και οι εκπαιδευτικοί που διαγωνίζονται στην αίθουσα που εντοπίστηκε το επιβεβαιωμένο κρούσμα συνεχίζουν κανονικά τις Πανελλήνιες 2020, με οδηγίες για στενή παρακολούθηση της υγείας τους.\nΣτην πρώτη ημέρα των Πανελλήνιων, οι μαθητές των ΓΕΛ θα εξεταστούν στο μάθημα της Νεοελληνικής Γλώσσας και Λογοτεχνίας (Γενικής Παιδείας). Αύριο θα πάρουν σειρά οι μαθητές των ΕΠΑΛ που θα ξεκινήσουν κι αυτοί τις πανελλήνιες. Πρώτο μάθημα την Τρίτη θα είναι τα Νέα Ελληνικά (Γενικής Παιδείας), ενώ θα ακολουθήσουν στις 18 Ιουνίου τα Μαθηματικά (Άλγεβρα) και από τις 20 έως και τις 30 Ιουνίου, οι εξετάσεις στα μαθήματα ειδικότητας.\nΣτη συνέχεια, οι υποψήφιοι που θα εξεταστούν με το νέο σύστημα, θα εξεταστούν αναλυτικά:\n17/6: Αρχαία Ελληνικά (Ομάδα Προσανατολισμού Ανθρωπιστικών Σπουδών) και Μαθηματικά (Ομάδες Προσανατολισμού Θετικών Σπουδών και Σπουδών Οικονομίας και Πληροφορικής).\n19/6: Βιολογία (Ομάδα Προσανατολισμού Σπουδών Υγείας) και Κοινωνιολογία (Ομάδα Προσανατολισμού Ανθρωπιστικών Σπουδών).\n22/6: Φυσική (Ομάδες Προσανατολισμού Θετικών Σπουδών και Σπουδών Υγείας)\n24/6: Ιστορία και Πληροφορική, (Ομάδες Προσανατολισμού Ανθρωπιστικών Σπουδών και Σπουδών Οικονομίας και Πληροφορικής).\n26/6: Χημεία (ΟΠ Θετικών Σπουδών και Σπουδών Υγείας) και Οικονομία (ΟΠ Σπουδών Οικονομίας και Πληροφορικής).\nΠανελλήνιες 2020: Το πρόγραμμα με το παλαιό σύστημα\nΟσοι δώσουν τις εξετάσεις με το παλαιό σύστημα, θα έχουν το ίδιο πρόγραμμα, κατά βάση, με αυτούς που θα δώσουν με το νέο. Οι διαφορές είναι οι εξής:\n22/6: Λατινικά: (ΟΠ Ανθρωπιστικών Σπουδών),\n24/6: «Ανάπτυξη Εφαρμογών σε Προγραμματιστικό Περιβάλλον» (ΟΠ Σπουδών Οικονομίας και Πληροφορικής)\n26/6: «Αρχές Οικονομικής Θεωρίας» (ΟΠ Σπουδών Οικονομίας και Πληροφορικής).\nΓια όλους τους μαθητές η ώρα εξέτασης είναι στις 8:30 το πρωί, ενώ θα πρέπει να προσέρχονται στις αίθουσες ως τις 8. Η διάρκεια εξέτασης σε κάθε μάθημα είναι τρεις ώρες με εξαίρεση το μάθημα ειδικότητας «αρχιτεκτονικό Σχέδιο» (ΕΠΑΛ), που διαρκεί τέσσερις ώρες.\nΤελευταία τροποποίηση στις 15/06/2020 - 08:31


Κορωνοϊός: Αυτά είναι τα κυβερνητικά τηλέφωνα ενημέρωσης\nΟ κορωνοϊός άλλαξε άρδην την καθημερινότητά μας. Πλέον, για να βγούμε από το σπίτι χρειαζόμαστε ειδική άδεια, ενώ πρέπει να είμαστε πολύ προσεκτικοί στις συναναστροφές μας.\nΌλες αυτές τις ημέρες που βρισκόμαστε στη δύνη του κορωνοϊού έχουν δημιουργηθεί τηλέφωνα τα οποία εξυπηρετούν τους πολίτες και απαντούν σε απορίες που μπορεί να υπάρξουν σχετικά με την νόσο.\nΠαρακάτω παρουσιάζονται συγκεντρωμένες όλες οι τηλεφωνικές γραμμές που δημιουργήθηκαν την περίοδο του κορωνοϊού.\nκοροναϊός κορωνοϊός Κυπριακή Κυβέρνηση τηλέφωνα


Μιχάλης Χατζηιωάννου: “Πολλές φορές χρειάζεται να ξεπεράσεις το εαυτό σου και έτσι βρίσκεις κρυμμένες δυνάμεις που έχεις μέσα σου” – i12.gr\n04/05/2019 04/05/2019 Αφήστε ένα σχόλιο για το Μιχάλης Χατζηιωάννου: “Πολλές φορές χρειάζεται να ξεπεράσεις το εαυτό σου και έτσι βρίσκεις κρυμμένες δυνάμεις που έχεις μέσα σου”\nΜιχάλης Χατζηιωάννου.. Ένας αθλητής που διδάσκει ήθος και αξιοπρέπεια..\nΈνας Άνθρωπος με τεράστιο μεγαλείο ψυχής..\nΜία μετάβαση από το ποδόσφαιρο στον στίβο που γίνετε τρόπος ζωής..\nΑγωνίζεται με όλες του τις δυνάμεις να πετύχει τους στόχους του για το νησί του την Σύμη και τον Πανορμίτη αλλά και τους φίλους και την οικογένειά του…\nΟ Μιχάλης Χατζηιωάννου μίλησε στο i12.gr και την Σοφία Νεοφυτίδου και τον ευχαριστούμε ιδιαίτερα..\nΣε ποια ηλικία ξεκίνησες να τρέχεις;\nΞεκίνησα να ασχολούμαι με το ποδόσφαιρο από 12 έως 23 χρόνων.. από τα 23 μπήκα στο στίβο και μάλιστα κατευθείαν στης μεγάλες αποστάσεις τα τελευταία 6 χρόνια.\nΜίλησε μας λίγο για την μέχρι τώρα πορεία σου, αλλά και τις διακρίσεις σου(σε πόσους μαραθώνιους έχεις συμμετάσχει και τις διακρίσεις έχεις πάρει)\nΠαρόλο που έπαιζα ποδόσφαιρο από μικρός, είχα κάνει ένα τάμα στο Πανορμίτη και έτσι κάθε χρόνο έπαιρνα μέρος στον αγώνα της Σύμης που γίνετε την πρώτη ή την δεύτερη Κυριακή του Σεπτεμβρίου εδώ και 30 σχεδόν χρόνια. Κάπως έτσι λοιπόν, εξαιτίας της αγάπης που είχα στο Πανορμίτη και στη συνέχεια αφού είδα ότι ακούγεται και το νησί μου παρά έξω, αποφάσισα να παίρνω μέρος σε διάφορους αγώνες όπως στον πανελλήνιο Μαραθώνιο Αθήνας, μαραθώνιο Ρόδου και σε πολλά άλλα μέρη, όπως επίσης και στον μεγάλο μαραθώνιο της Ολλανδίας. Έχω τρέξει σε 11 μαραθώνιους έως τώρα, 5 φορές στο κλασικό μαραθώνιο Αθήνας 5 φορές στο μαραθώνιο Ρόδου και 1 φορά στο μαραθώνιο του Άμστερνταμ που θεωρώ είναι και η μεγαλύτερη διάκριση λόγο του χρόνου σε 2:38:42.\nΤα τελευταία χρόνια παρατηρείτε μια μεγάλη αύξηση του δρομικού κινήματος στην Ελλάδα. Πως το σχολιάζεις αυτό;\nΝαι αυτό είναι πολύ καλό και ευχάριστο.. το δρομικό κίνημα έχει γίνει εδώ και πολύ καιρό βίωμα και τρόπος ζωής σε όλο το πλανήτη και φυσικά στην Ελλάδα την χώρα που γέννησε τον αθλητισμό. Από την εμπειρία μου θεωρώ ότι έχει και πάρα πολλά οφέλη στην υγεία μας αφού πολλές φορές ξεχνάς τα όποια προβλήματα έχεις, την ώρα που τρέχεις. Εύχομαι να γίνει τρόπος ζωής για όλους μας..!!!\nΟι συνθήκες να γυμναστεί κάποιος στο νησί επαρκούν;\nΔυστυχώς το να βγάλεις μια προετοιμασία μαραθωνίου σε ένα νησί είναι μεγάλο ρίσκο, διότι δεν έχεις τις απαιτούμενες διαδρομές και ειδικά τους 18 μήνες τώρα που έχει καταστραφεί το γήπεδο μας από της πλημμύρες. Ευτυχώς εμένα όλα αυτά τα εμπόδια μου βγαίνουν σε καλό. Εχω αρκετό πείσμα και υπομονή και λέω αφού έχω την υγεία μου μπορώ να προπονηθώ οπουδήποτε.\nΠες μας κάποια πράγματα που προϋποθέτουν ώστε να γίνει κάποιος μαραθωνοδρόμος\nΓια μένα μαραθωνοδρόμος βαφτίζεται αυτός που έχει τρέξει από το Μαραθώνα στο Καλλιμάρμαρο στάδιο, εκεί που γεννήθηκε ο μαραθώνιος και είχα την ευλογία να τερματίσω εκεί 5 χρόνια σερί. Μαραθώνιο μπορεί να τερματίσει οποιοσδήποτε με κάποια συστηματική προπόνηση. Αναλόγως όμως με τον χρόνο που θέλει να κάνει πρέπει να κάνει και την ανάλογη προπόνηση. Αλλά πάνω από όλα μη ξεχνάμε πως είναι 42 ολόκληρα χιλιόμετρα οπότε χρειάζεται μυαλό, ψυχή υπομονή και επιμονή.\nΘέτεις προσωπικούς στόχους και ίσως ξεπερνάς τα προσωπικά σου όρια κάθε φορά που τρέχεις;\nΌσο έχω την υγεία μου πάντα βάζω στόχους. Προσπαθώ να τους φτάνω αλλά χωρίς να στεναχωριέμαι αν δε τα καταφέρω, γιατί ξέρω ότι θα προσπαθήσω περισσότερο την επόμενη φορά για να είμαι πιο κοντά στο στόχο. Βήμα βήμα, δεν ξέρω πως αλλιώς φτάνεις ένα στόχο. Οπότε αυτό που θα σε φέρει κοντά είναι η προσπάθεια, η όρεξη, η πίστη, η θέληση να το κάνεις. Να έχεις αγάπη στην ψυχή σου και πάντα να ακούς το σώμα σου.\nΈχεις κάποιο προσωπικό ρεκόρ;\nΕφόσον το αγώνισμα μου είναι ο μαραθώνιος, το προσωπικό μου ρεκόρ αυτή τη στιγμή το έχω κάνει στον Μαραθώνιο του Άμστερνταμ σε 2 ώρες 38 λεπτά και 42 δευτερόλεπτα, που είμαι σίγουρος ότι θα το βελτιώσω στη πορεία.\nΘα μπορούσες να πεις ότι υπάρχει κάποια μορφή ανταγωνισμού;\nΗ λέξη ανταγωνισμός είναι μεγάλο λάθος στον αθλητισμό. Ίσως στην αρχή να το είχα και εγώ με κάποιους αθλητές αλλά μόνο στην αρχή. Αυτό που έχω αποκτήσει πλέον με όλους τους φίλους μου αθλητές είναι ο συναγωνισμός. Χαιρόμαστε μεταξύ μας ο ένας στηρίζει των άλλον. Η αγάπη που μου δείχνουν κάποιοι αθλητές είναι ένα μέρος των επιτυχιών μου, έχουν και αυτοί μερίδιο σε ότι έχω καταφέρει έως τώρα.\nΥπάρχει κάποια στιγμή που να σε έχει συγκινήσει ιδιαίτερα;\nΗ καλύτερη στιγμή μου στον αθλητισμό είναι κάθε χρόνο όταν τρέχω για το τάμα μου στον αγώνα της Σύμης και τερματίζω στο Πανορμίτη. Τρέχω στην εικόνα του προστάτη μου και τον ευχαριστώ για όλα.\nΠοια είναι τα υπέρ και ποια τα κατά (εάν υπάρχουν) στο να είναι κάποιος μαραθωνοδρόμος;\nΤα υπέρ είναι πάρα πολλά. Πολλές φορές χρειάζεται να ξεπεράσεις το εαυτό σου και έτσι βρίσκεις κρυμμένες δυνάμεις που έχεις μέσα σου. Γίνεσαι καλύτερος άνθρωπος πιο δυνατός πιο ζωντανός αλλά πάνω απ’ όλα να ακούς και το σώμα σου στη προπόνηση. Ότι έχει να κάνει με άθλημα είναι υγεία. Σε μια προετοιμασία μαραθωνίου θα πρέπει να είσαι πειθαρχειμένος, να τρως σωστά και να κοιμάσαι τουλάχιστον 8 ώρες το βράδυ για να αφήσεις το σώμα σου να ξεκουραστεί. Δεν υπάρχουν κατά στον αθλητισμό μόνο αν ο ίδιος το παρακάνεις.\nΠοια είναι η συμβουλή που θα ήθελες να δώσεις στα μικρά παιδιά που ξεκινάνε τώρα την αθλητική τους σταδιοδρομία;\nΌλα ξεκινάνε μέσα από το σπίτι. Πρώτα θα έλεγα τους γονείς να ωθήσουν τα παιδιά τους να γυμνάζονται και να τους αφιερώσουν χρόνο στις επιλογές τους. Να γυμνάζονται και οι ίδιοι για να παίρνουν τα παιδιά το παράδειγμα. Θα έλεγα στα παιδιά να κερδίζουν τη ζωή μέσα από τον αθλητισμό. Να γυμνάζονται, να περνάνε καλά και να είναι χαρούμενα. Να μάθουν ότι η επιτυχία σε ένα σπορ δεν είναι μόνο η νίκη και με οποιαδήποτε άθλημα ασχοληθούν να το κάνουν με αγάπη. Η άσκηση να γίνει τρόπος ζωής και πηγή χαράς, μάθησης, υγείας και διασκέδασης.\nSofi Neof i12.gr\nΟ ΣΑΒΒΑΣ ΔΙΑΚΟΣΤΑΜΑΤΙΟΥ ΞΑΝΑ ΥΠΟΨΗΦΙΟΣ ΜΕ ΤΟΝ ΦΩΤΗ ΧΑΤΖΗΔΙΑΚΟ ΚΑΙ ΤΗΝ ΠΑΡΑΤΑΞΗ ΡΟΔΟΣ ΔΥΝΑΜΗ ΠΟΛΙΤΩΝ\nΜιχάλης Φράγκος: “Δεν μου αρέσει να τα παρατάω και προσπαθώ να δίνω τον καλύτερό μου εαυτό μέσα στο γήπεδο”


Οργή και δυσωδία\n14 Ιαν 2022 01:42\nΌταν άρχισα να γράφω το άρθρο δεν ήξερα πραγματικά τι τίτλο να βάλω αναφερόμενος στην υπόθεση του Κώστα Βαξεβάνη. Ανεξαρτήτως εαν μας αρέσει η αρθρογραφία του ή όχι, μας κάνει οργιλή εντύπωση το κατηγορητήριο που αντιμετωπίζει σχετικά με την υπόθεση Novartis.\nΣτο παρόν ηλεκτρονικό περιοδικό φιλοξενούμε τα άρθρα το δημοσιογράφου, όχι ότι μας έχει ανάγκη, μόνο και μόνο γιατί μας αρέσει το ύφος γραφής του, ωστόσο αποδεχόμαστε πως μπορεί για οποιοδήποτε λόγο να μην είναι αρεστός σε όλους. Αυτό που μπορώ να πω με σιγουριά είναι ότι η επιθετική του δημοσιογραφία, έχει επιχειρηματολογία, έχει πάντοτε τα απαραίτητα στοιχεία και ποτέ μα ποτέ δεν αερολογεί. Ο Κώστας Βαξεβάνης είναι ένας από τους πιο σοβαρούς δημοσιογράφους, κατά την άποψή μου, που υπάρχουν γενικότερα στα μέσα, και τώρα αντιμετωπίζει ένα κατηγορητήριο που φέρει λίγο στοιχεία παράδοξα θα μπορούσα να ομολογήσω.\nΚαι όλα αυτά γιατί απλά τόλμησε να μιλήσει. Να μιλήσει για μια υπόθεση που στις ΗΠΑ έχει τελεσιδικήσει και στην Ελλάδα περνάει από ειδικά δικαστήρια όσους τόλμησαν να γράψουν ή να φέρουν στοιχεία για την υπόθεση αυτή. Πρώτα η Παπαδάκου, όπως είχαμε γράψει πριν μερικές μέρες και τώρα ο Κώστας Βαξεβάνης. Ο κώστας Βαξεβάνης που κέρδισε αποζημίωση για την Καλογριτσιάδα. Θα τολμούσα να πω πως η μια υπόθεση συνδέεται με την άλλη, αλλά επειδή δεν έχω περαιτέρω στοιχεία, το αφήνω εδώ.\nΟ Κώστας Βαξεβάνης λοιπόν είναι κατηγορούμενος από την δικαιοσύνη για την φερόμενη εμπλοκή του στο σκοτεινό (δήθεν) παρασκήνιο της ενοχοποίησης 10 πολιτικών προσώπων για την υπόθεση της Novartis, υπόθεση που βρίσκεται με τις διαδικασίες του Ειδικού Δικαστηρίου στον Αρειο Πάγο. Ο Κώστας Βαξεβάνης αντί να πάει στο δικαστήριο και να καταθέσει όσα στοιχεία έχει για την υπόθεση αυτή, είναι κατηγορούμενος για απίστευτα πράγματα. Το κατηγορητήριο έχει ως εξής:\nΘεε μου και κύριε που λέει και ο λαός μας. Ο άνθρωπος αυτός έχει μια εφημερίδα, έχει τις πηγές του και αποκαλύπτει σκάνδαλ που έχουν σχέση με την εξουσία, είναι ναι επιθετικός, αλλά αυτό δεν τον κάνει εγκληματία. Μια εφημερίδα είναι εταιρεία και καταγράφονται οι απόψεις των συντακτών της, δεν είναι εγκληματική οργάνωση και βέβαια σε καμία περίπτωση συμμορία. Η παράβαση καθήκοντος συνήθως αφορά δημοσίους υπαλλήλους, από όσα ξέρω ο Κώστας Βαξεβάνης δεν είναι δημόσιος υπάλληλος. Για το τρίτο κομμάτι του κατηγορητηρίου δεν μπορώ πραγματικά να πω τίποτα, μόνο να ρωτήσω. Κυρία Αλεβιζοπούλου είναι κατάχρηση εξουσίας να γράφεις την αλήθεια; Ρωτήσατε τον δημοσιογράφο τι στοιχεία έχει για αυτά που γράφει; Ελπίζω πως θα το κάνετε έστω και τώρα, γιατί φαντάζομαι και καλά θα κάνει, όταν φτάσει η ώρα του δικαστηρίου θα δώσει όλα τα στοιχεία που έχει ως υπεράσπιση.\nΟ Κώστας Βαξεβάνης φαίνεται πως θα κάτσει στο εδώλιο του κατηγορουμένου μαζί με τον Δημήτρη Παπαγγελόπουλο, την Γιάννα Παπαδάκου και τον Αλέξανδρο Τάλκα, για μια υπόθεση που έχει τελεσιδικήσει στις ΗΠΑ, όπου αποδόθηκαν άνω των 300 εκατομμυρίων ευρώ για δοσοληψίες της Novartis με το Ελληνικό Δημόσιο. Το Ελληνικό δημόσιο που ελέγχεται και εξουσιάζεται από την εκάστοτε κυβέρνηση, σε περίοδο που στην κυβέρνηση ήταν το σημερινό κυβερνών κόμμα.\nΑυτά είναι ήδη γνωστά. Αυτό που μου κάνει οργιλή εντύπωση είναι ο τρόπος που αντιμετωπίζεται η υπόθεση αυτή στην Ελλάδα. Δε θα πω εγώ ποιός και αν πήρε χρήματα από τη Novartis, γιατί για να το κάνω πρέπει να έχω στοιχεία. Οι κατηγορούμενοι όμως φαίνεται πως έχουν στοιχεία, είναι η δουλειά τους, τουλάχιστον όσο αφορά τους δημοσιογράφους που κατηγορούνται. Προφανώς και ο κύριος Παπαγγελόπουλος ως υπουργός της προηγούμενης κυβέρνησης θα έχει και αυτός στοιχεία για την υπόθεση. Η κατηγορία λοιπόν είναι επειδή έχουν στοιχεία για μια υπόθεση πολύ σοβαρή. Αυτό λοιπόν πρώτη φορά συμβαίνει στα Ελληνικά χρονικά, δηλαδή από κατήγορος να βρεθείς κατηγορούμενος και μάλιστα χωρίς καν να σε ρωτήσουν τι στοιχεία έχεις.\nΩστόσο η κοινωνία έχει αντανακλαστικά και αυτό φαίνεται από την παρακάτω ανάρτηση και από πολλές άλλες που σίγουρα υπάρχουν.\nΤο μόνο που έχω να συμπληρώσω μπροστά σε αυτήν δυσωδία είναι ότι ντρέπομαι που δημοσιογραφώ σε αυτή τη χώρα. Ντρέπομαι για την ποιότητα της 4ης εξουσίας όπως ονομάζονται τα ΜΜΕ. Ντρέπομαι που η χώρα μου έγινε προτεκτοράτο και αποικιοκρατία κάποιων που μόνο την Δημοκρατία δε στηρίζουν. Ντρέπομαι για πολλά πράγματα, ελπίζω όμως ότι στο τέλος θα λάμψει η αλήθεια και θα οδηγηθούν οι σωστοί άνθρωποι έναντι της δικαιοσύνης. Θέλω να δω πάνω σε τι στοιχεία στηρίζεται το δικαστήριο για την σκευωρία και βέβαια και την τελική του έκβαση και τότε βέβαια θα τοποθετηθώ αναλόγος.\nΕλπίζω η σημερινή ντροπή μου να μετατραπεί σε χαρά και όχι οργή και όσο για την δυσωδία, την νοιώθω μόνο που υπάρχει το συγκεκριμένο δικαστήριο. Δεν χρειάζεται να εκφράσω και εγώ την συμπαράστασή μου στον κύριο Βαξεβάνη, που δεν τον γνωρίζω προσωπικά βέβαια, αλλά θαυμάζω την γραφή του. Και για να δανειστώ και τον τίτλο του τελευταίου του άρθρου, ελπίζω η κυβέρνηση να μην στήσει ξερονήσια για πολιτικούς καρατούμενους. Ελπίζω αυτά που ακούσαμε από τους ανθρώπους του παρελθόντος για τους εξόριστους, γιατί κατάγομαι από έναν τέτοι τόπο, να μην τα δω ποτέ μπροστά μου. Ελπίζω, απλά ελπίζω…….\nΕκλογές στον Σύλλογο πολύτεκνων της Σάμου


The Last of Us: Το HBO ετοιμάζει μια παραγωγή μεγαλύτερων διαστάσεων και από το Game of Thrones | Anatropi News\nThe Last of Us: Το HBO ετοιμάζει μια παραγωγή μεγαλύτερων διαστάσεων…\nThe Last of Us: Το HBO ετοιμάζει μια παραγωγή μεγαλύτερων διαστάσεων και από το Game of Thrones\nΠριν από μερικές μέρες μάθαμε για τις τρεις νέες -έστω και μικρότερης εμβέλειας προσθήκες του cast του The Last of Us, αλλά όσο συνεχίζονται πυρετωδώς τα γυρίσματα της σειράς του HBO, έρχονται νέες πληροφορίες.\nΜέσα από το ρεπορτάζ του Forbes γίνεται λόγος για το budget της μεγάλης παραγωγής του HBO και όπως φαίνεται το δίκτυο που έφερε την επανάσταση στη blockbuster τηλεόραση, θολώνοντας τη λεπτή γραμμή μεταξύ μικρής και μεγάλης οθόνης, θα κάνει για ακόμη μια φορά το θαύμα του.\nΑκριβότερη παραγωγή από το Game of Thrones\nΑκούγεται, λοιπόν, πως το HBO θα ανεβάσει τον πήχη όσον αφορά το budget και κάθε επεισόδιο της σειράς ξεπερνά σε κόστος τα $10 εκατομμύρια και μάλιστα κατά πολύ. Αυτομάτως αυτό σημαίνει πως θα είναι γενικότερα μια ακριβότερη παραγωγή από το Game of Thrones, που έθεσε το στάνταρ των παραγωγών υψηλών προδιαγραφών. Ωστόσο η φράση του ότι “θα ξεπερνά κατά πολύ τα $10 εκ.” σημαίνει ότι ίσως να ισοφαρίζει ή και να ξεπερνά το κόστος των επεισοδίων της 8ης σεζόν του Game of Thrones, το οποίο έφτανε τα $15 εκατομμύρια.\nΔείτε βίντεο και φτωογραφίες από το πλατό\nΤα γυρίσματα λαμβάνουν χώρα αυτόν τον καιρό στην Alberta του Καναδά, η οποία έχει μεταμορφωθεί έτσι ώστε να μοιάζει στο Austin του Τέξας για τις ανάγκες των γυρισμάτων. Άλλωστε πολλές παραγωγές γυρίζονται στον Καναδά καθότι είναι φθηνότερο και υπάρχουν οικονομικά κίνητρα για τα στούντιο. Αρκετοί fans που έσπευσαν στο σημείο για να δουν από κοντά τα γυρίσματα τράβηξαν μερικές φωτογραφίες και βίντεο από το τεράστιο πλατό.\nΕπειδή το σκηνικό δεν μοιάζει με το post-apocalyptic που θα έχει κυρίως η σειρά, μάλλον γυρίζονται σκηνές από τον πρόλογο του παιχνιδιού με τον Joel και την κόρη του, Sarah.\nΤο μέχρι στιγμής cast\nΟ Pedro Pascal των “The Mandalorian“, “Game of Thrones” και “Wonder Woman 1984“, η Bella Ramsey του “Game of Thrones” και ο Gabriel Luna του “Terminator: Dark Fate” θα παίξουν τους Joel, Ellie και Tommy αντίστοιχα, ενώ η Nico Parker θα υποδυθεί τη Sarah, κόρη του Joel.\nΜάθαμε πόσα επεισόδια θα έχει η 1η σεζόν\nΣε νέα συνέντευξη του Craig Mazin (Chernobyl), επίσης δημιουργού και co-showrunner, στο podcast του Scriptnotes αποκάλυψε πως η πρώτη σεζόν θα αποτελείται από 10 επεισόδια. Δεν διευκρίνισε μέχρι ποιο σημείο του πρώτου παιχνιδιού αναμένεται να καλύψει όμως.\nΕπίσης, έκανε γνωστό πως έχουν γραφτεί ήδη τα σενάρια των πρώτων τεσσάρων επεισοδίων, ενώ αποκάλυψε κιόλας πως συνολικά θα υπάρξουν πέντε σκηνοθέτες σε αυτά τα 10 επεισόδια. Μέχρι τώρα γνωρίζουμε πως τη σκηνοθεσία του πρώτο επεισοδίου αναλαμβάνει ο Kantemir Balagov του “Beanpole”, ενώ τα υπόλοιπα αναλαμβάνουν οι Jasmila Žbanić (Quo Vadis, Aida) και Ali Abbasi(Border).\nΑκόμη δεν έχει οριστεί ημερομηνία κυκλοφορίας για το The Last of Us. Τα γυρίσματά του αναμένεται να ολοκληρωθούν τον Ιούνιο του 2022.\nTags: Game of Thrones HBO Last of Us\nΟλυμπιακοί Αγώνες: Μία δήλωση που αλλάζει όλα τα δεδομένα\nΓερμανία – πλημμύρες: Πού απέτυχε το σύστημα προειδοποίησης και υπήρξαν τόσες απώλειες – Γιατί χρειάζεται επανεξέταση


Aprilia SR max 300 Γενική συζήτηση - Σελίδα 51\nAprilia SR max 300 Γενική συζήτηση\nΣελίδα 51 από 51 Πρώτο ... 495051\nΑποτελέσματα 501 έως 503 από 503\nThread: Aprilia SR max 300 Γενική συζήτηση\n14-07-17, 11:30 AM #501\nΑπ: Aprilia SR max 300 Γενική συζήτηση\nΔημοσιεύθηκε αρχικά από τον johnathan\nχιλια ευχαριστω για τις απαντησεις σας.\nIts ok, το θεμα γκαζια σε σχεση με τον ανταγωνισμο δεν με απασχολει. δεν ειμαι καθολου ανθρωπος της ταχυτητας. στο φιναλε, απ'οσο εχω καταλαβει ως κινητηρας λειτουργει ησυχα, απροβληματιστα και οικονομικα. ε και τα 100+ τα πιανει! τι αλλο να θελω... απο'κει και περα τωρα οσον αφορα το abs αντιλαμβανομαι πως ειναι σημαντικο, αρα θα'το χω στα υποψιν μου κι αυτο χωρις να σημαινει βεβαιως πως ειναι και ευαγγελιο!\nφιλε θαναση, σωστη η αφαιρεση υλικου απο τη σελα, ομως εγραψα ηδη πως ενα απο τα κυριοτερα που ψαχνω ειναι να εχει ανετη και ξεκουραστη σελα. αρα μαλλον χρειαζομαι το αφρωδες που εχει.\nτελος, σχετικα με τις παρακατω αγγελιες ως τυχαια παραδειγματα και υποθετοντας οτι εχουν ολα τα ιδια χιλιομετρα, ιδια τιμη, ιδια χρονολογια και ιδια εξτρα... περα απο την θεση οδηγησης του aprilia, για ποιον λογο να μη το διαλεξεις σε σχεση με τα αλλα 3? μιλαμε παντα για καποιον που θελει να συνδυασει τις υποχρεωσεις εντος πολης με τα μικρο-ταξιδακια εκτος!\nδέν συντρέχει κανένας απολύτως λόγος γιάννη. και τα τέσσερα δέν έχουν abs οπότε είναι στην ίδια κατηγορία.\nσου προτείνω να πάς να τα δείς από κοντά να τα καβαλήσεις (αν είναι εφικτό να τα οδηγήσεις), και να πάρεις εκείνο που σου έρχεται καλύτερα.\nΟι φίλοι είναι πάντα λίγοι, και καλοί.\n17-01-18, 09:24 PM #502\nΘα ήθελα να ρωτήσω αν κάποιος γνωρίζει αν οι μικρες λάμπες εμπρός που στο manual αναφέρονται ως τύπος W2.1x9.5D είναι ίδιες με τις τύπου W5W.\n17-01-18, 09:31 PM #503\nΔημοσιεύθηκε αρχικά από τον Garfield74\nw5w ειναι οποτε εισαι ενταξει.\nΌλες οι ώρες είναι GMT +3. Η τωρινή ώρα είναι 08:27 AM.


Γαλακτομπούρεκο – FoodTrails Magazine\nΚομμάτια: 15-20, Χρόνος προετοιμασίας: 30’, Χρόνος ψησίματος: 1 ώρα, Κόστος: 13 €\n1 συσκευασία φρέσκο φύλλο κρούστας ή Βηρυτού\n200 γρ. φρέσκο βούτυρο (τύπου Κερκύρας)\n1 λίτρο γάλα + 1φλιτζάνι\n1 κλωνάρι φρέσκια βανίλια (ή 2 βανίλιες σε σκόνη)\nΣε μία κατσαρόλα βάζουμε το γάλα να βράσει μαζί με τα σπόρια από την φρέσκια βανίλια και το κλωνάρι της βανίλιας.\nΣε ένα μπολ χτυπάμε τα αυγά, τη ζάχαρη, το σιμιγδάλι και το κορν φλάουρ. Μόλις ομογενοποιηθούν τα υλικά και έχει βράσει το γάλα, τότε προσθέτουμε λίγο από το γάλα (περίπου 2 φλιτζάνια του τσαγιού) στο μπολ με τα υλικά, ανακατεύουμε και στη συνέχεια όλο το μίγμα από το μπολ το ρίχνουμε στην κατσαρόλα.\nΣυνεχίζουμε να βράζουμε για λίγα λεπτά ακόμη, ανακατεύοντας συνεχώς, μέχρι να δέσει η κρέμα. Στο τέλος ρίχνουμε και τις 2 κουταλιές από το φρέσκο βούτυρο.\nΤο υπόλοιπο βούτυρο (200 γρ.) το λιώνουμε σε ένα μικρό κατσαρολάκι και με αυτό αλείφουμε ένα ταψί ή πυρέξ και βάζουμε το πρώτο φύλλο. Βάζουμε τα φύλλα σε σχήμα σταυρoύ για να προστατευτεί η κρέμα ανάμεσα στα φύλλα. Σε κάθε ένα φύλλο κρούστας που βάζουμε αλείφουμε πάντα με το λιωμένο βούτυρο. Από την κάτω πλευρά βάζουμε λιγότερα φύλλα από ότι στην επάνω. Αυτό το υπολογίζουμε ανάλογα με τα φύλλα που έχουμε διαλέξει για το γαλακτομπούρεκο. Αφού τελειώσουμε με την κάτω στρώση από τα φύλλα στη συνέχεια απλώνουμε την κρέμα και βάζουμε τα υπόλοιπα φύλλα από επάνω.\nΤα φύλλα θα προεξέχουν από το ταψί μας και αυτό που πρέπει οπωσδήποτε να κάνουμε είναι να βάλουμε τις άκρες του κάτω από το γαλακτομπούρεκο (βλ. εικόνες). Το γαλακτομπούρεκο μας τώρα θα μοιάζει με φάκελο.\nΨήνουμε σε προθερμασμένο φούρνο στους 170 °C για 1 ώρα. Όση ώρα το γλυκό ψήνεται, φτιάχνουμε το σιρόπι για να το έχουμε έτοιμο και κρύο ώστε να το ρίξουμε πάνω στο ζεστό γλυκό μόλις βγει από το φούρνο.\nΓια να φτιάξουμε το σιρόπι βάζουμε σε μία κατσαρόλα το νερό, τη ζάχαρη, το χυμό και τη φλούδα λεμονιού και μία βανίλια και τα αφήνουμε να πάρουν βράση. Μόλις αρχίσει να βράζει, το αφήνουμε για ακόμη 5 λεπτά στη φωτιά και στη συνέχεια το αφήνουμε να κρυώσει χωρίς όμως να σκεπάσουμε την κατσαρόλα. Όταν το γαλακτομπούρεκο ψηθεί ρίχνουμε λίγο λίγο το κρύο σιρόπι και το αφήνουμε 10 λεπτά για να το απορροφήσει.\nΣας προτείνουμε να το γευτείτε ζεστό… είναι υπέροχο!\nΕπόμενο Σαλάτα σπαράγγια με χταποδάκι